Test: LG G5 (video)\nPočetnaTestoviTestovi mobilnih uređajaTestovi mobilnih telefonaTest: LG G5 (video)\n18.07.2016 18:09 | 2338 Mobile\n1. LG G5 2. Dizajn 3. Hardver 4. Utisci u radu 5. Nastavak 6. Zaključak\nModularni dizajn LG G5 napravio je pravu pometnju pri predstavljanju na MWC 2016: u pitanju je prvi modularni telefon a nakon hvalospeva, došle su i prve kritike. Rezultat: prodaja G5 telefona nije ispunila očekivanja. Konačno, ovaj telefon je stigao i u Benchmark redakciju, pa da pogledamo kakva su naša iskustva...\nOdavno se nije desila godina u kojoj su flegšip uređaji vodećih proizvođača smartfona toliko ujednačeni i pojedinačno gledano, toliko dobri. Samsungovi S7 i S7 Edge uređaji "popravili" su sve ono što se korisnicima na S6 modelu nije dopadalo; HTC 10 je telefon kakav smo godinama očekivali od tajvanskog proizvođača, znajući da oni mogu da naprave flegšip koji bi mogao napraviti pometnju na tržištu; Sony je predstavio svoj Xperia X Performance uređaj sa kojim se još nismo upoznali, ali "na papiru" deluje krajnje zanimljivo - što se i u još većoj meri može reći za Motorolu Moto Z Force.\nNa sve to, i oni manje renomirani proizvođači nude svake godine sve konkurektnije telefone, pa se i ove taj trend nastavio - pomenućemo ovom prilikom samo Xiaomi Mi5, OnePlus 3, ASUS ZenFone 3 Deluxe i Huawei P9, imajući u vidu da bi, ako nastavimo, lista mogla da postane zaista preduga...\nZnajući koliko imati "samo" vrhunski telefon jednostavno može da se pokaže nedovoljnim, posebno u godinama jasne dominacije Apple-a i Samsung-a, proizvođači pokušavaju da do kupaca dopru i dodatno osvoje tržište, prvenstveno, nekim posebnim iskoracima u dizajnu svojih flegšip uređaja. Tako je Sony poslednjih par generacija svojih vodećih modela opremio vodootpornim kućištima, izrađenim od stakla; HTC je, pak, podigao standarde na polju izrade uređaja i to fokusirajući se na metalna kućišta, dodatno svoje uređaje učinivši primamljivijima pomoću snažnih, prednjih BoomSound zvučnika; Moto Maker projekat uveden od strane Motorole, dao je slobodu i mogućnost svakom kupcu da i sam učestvuje u dizajniranju svog uređaja, ne narušavajući, naravno, dobro poznat kvalitet izrade i materijala kod Motorolinih telefona.\nLG je, za sve to vreme, nekako bio prisutan na tržištu kao inovator - onaj proizvođač koji bi se pre ostalih upustio u avanture sa do tad neistraženim elementima u dizajnu svojih uređaja. Upravo od LG-a nam je došao prvi telefon sa dvojezgarnim procesorom, Optimus 2X, nedugo zatim i prvi telefon sa četvorojezgarnim procesorom - Optimus 4X. G2 je bio prvi uređaj kome su tasteri bili na poleđini, G3 je prvi telefon sa 2k ekranom, dok je G4 imao leđa od prave kože. Dakle, godinama već, inženjeri LG-a uspevali su da potencijalne kupce iznenade rešenjima prethodno neviđenim kod ostalih priozvođača, nudeći tako interesantne i jedinstvene alternative, uz naravno činjenicu da su pominjani flegšip uređaji od LG-a i generalno bili odlični telefoni.\nOvaj put, ipak, LG-ev tim otišao je korak dalje, i to na ne malo iznenađenje onog dela javnosti koji prati dešavanja u svetu smartfona. Konkretno, Google je još pre nekoliko godina pokrenuo ARA projekat, sa ciljem da se na tržište donese modularni telefon, kome bi praktično svaka komponenta mogla da se izmeni. Iako je sve to zvučalo vrlo uzbudljivo, mnogo vremena je prošlo, a ništa konkretno se nije desilo - šta više, ni ne zna se sa sigurnošću da li je projekat još uvek aktivan...\nUpravo tu "uskače" LG svojim G5 modelom - prvim modularnim telefonom na tržištu. Rešenje ponuđeno od strane južnokorejskog giganta nije ni blizu priče o mogućnosti menjanja skoro svake komponente uređaja, ali ipak daje priliku korisniku da utiče na to šta sve telefon može, i kako. S druge strane, i pored modularnog aspekta, G5 je kompletan telefon sa mnogo vrlina i koji takođe obećava, kao i mnogi pomenuti ovogodišnji flegšip telefoni. Stoga, vredi videti šta to G5 sve donosi.\nKako će to kasnije izgledati, tj. da li se radi samo o promotivnoj akciji na početku prodajnog ciklusa, ne znamo - tek, uz G5 u prodajnom paketu dolazi i Cam Plus dodatak, ili ti modul (o kom će kasnije biti više reči), tako da praktično zatičemo dve kutije.\nSam dizajn same kutije asocira na modularni dizajn telefona u njoj - kartonski okvir, koji se navlači na kutiju sa uređajem i dodacima, ima nacrtan na sebi veći deo telefona, dok je na samoj kutiji modularni deo telefona koji se "ubacuje" u kućište, i prilikom spajanja ova dva dela pakovanja, dobija se simulacija ubacivanja modula u telefon. Zanimljiv detalj.\nOtvaranjem same kutije i uklanjanjem telefona koji, umotan u foliju, leži preko ostatka sadržine, zatičemo standardni set opreme. Tu su slušalice odličnog kvaliteta, uputstva za korišćenje, USB-kabl i strujni adapter, koji podržava Quick Charge 3.0 tehnologiju za brzo punjenje uređaja.\nSam uređaj ostavio je na nas iznenađujuće pozitivan utisak. Naime, na promotivnim slikama G5 je izgledao prilično neprimamljivo, a pozadinska ispupčenja za kameru i čitač otiska prsta delovala su poveliko. U rukama, međutim, telefon ostavlja potpuno suprotan, prijatan utisak. Istina, ne bismo mogli da kažemo da je dizajnom baš rame uz rame sa Samsung-ovim i HTC-ovim flegšipom, ali je svakako vrlo elegantan telefon.\nIzrada je, nesvojstveno prethodnim LG vodećim modelima, metalna - konkretno, radi se o leguri aluminijuma koja ne privlači otiske prstiju, ali pritom ima i vrlo dobar grip, pa tako telefon čvrsto leži u ruci i lako se koristi. Tome pomažu i zaobljene ivice uređaja, dimenzije od 149.4 x 73.9 x 7.7 milimetara, ali i vrlo interesantan detalj u vidu zaobljenja ekrana sa gornje strane, odnosno modularnog dela telefona sa donje, tako da on i u ruci i u džepu leži nekako prirodnije.\nUpravo taj zakrivljeni deo Gorilla Glass 4 stakla sa gornje strane telefona krije samo zvučnik, prednju kameru i senzore, dok se ispod ekrana ne nalazi ništa osim LG-ovog logoa, imajući u vidu da su na telefonu prisutni on-screen tasteri. Logo leži na modularnom delu telefona, koji se od ostatka kućišta može odvojiti pritiskom na dugme u dnu leve strane uređaja (na kojoj se nalazi još samo Volume rocker). Odvojivi deo sa sobom "povlači" i bateriju, koja se mora prebaciti na drugi modul koji se namerava koristiti sa telefonom. U uputstvu je opisano kako se radnja izvodi, i moramo samo napomenuti da svi delovi leže vrlo čvrsto na mestu kada se telefon sklopi, te da nema razmaka ili nejednakosti u konstrukciji. Uostalom, kompletan kvalitet izrade telefona činio sam se vrlo visokim, što posebno treba istaći, imajući u vidu da je na tom polju LG imao posebno težak zadatak, zbog modularnog dela i njegovog preciznog uklapanja u ostatak telefona.\nDesna strana telefona nema tastera (samo slot za SIM i micro-SD karticu), kao ni gornja, sa koje doduše zatičemo 3.5 mm ulaz za slušalice, IR blaster i jedan od mikrofona. Dole su zvučnik, još jedan mikrofon i type-C USB ulaz. U pakovanju je, naravno, odgovarajući USB-kabl, koji sa druge strane ima standardni USB ulaz, tako da će povezivanje sa kompjuterom proći bez potrage za dodatnim adapterima.\nZadnja strana je privlačila najviše komentara nakon predstavljanja G5, i na promo-slikama i video materijalu delovalo je kao da će upravo zbog nje određen broj kupaca da eventualno odustane od ovog telefona, u korist suparničkih flegšipova. No, kao što rekosmo, gledajući ga uživo, G5 ostavlja mnogo prijatniji utisak, dok je u ruci situacija još bolja i upravo upotrebna vrednost zadnje strane telefona dolazi do izražaja. Pri vrhu iste nalazi se modul u kom su kamere od 8 i 16 MP, a između njih je dual-LED blic, kao i laserski autofokus. Ispod ovog ispupčenja, koje zaista ne "izlazi" iz ravni telefona kako to deluje na slikama, nalazi se i ono sa Power dugmetom i čitačem otiska prsta. Power dugme je klasično hardversko, tj. potrebno ga je pritisnuti da bi reagovalo, dok je za korišćenje čitača otiska dovoljan samo dodir, naravno. Pozicija na kojoj se on nalazi je vrlo prirodna i prstom smo uvek praktično "pogađali" mesto gde je senzor. Pored toga, radi besprekorno i retko se desi da ne očita iz prvog pokušaja, i to maltene samo u situacijama kad se prst stavi pod neprirodnim uglom.\nPrilikom druženja sa G5 smartfonom, uočili smo nekoliko pojedinosti. Pre svega, i pored nešto većih dimenzija od direktnih konkurenata (koji, doduše, poseduju i nešto manje displeje), rukovanje ovim telefonom bilo je zaista vrlo prijatno, velika većina radnji izvodljiva je jednom rukom, a zaobljenja kućišta i ekrana, činila su da se telefon učini upotrebljivijim od možda i manjih uređaja, ali "špicastih" ivica. Pritom, i sam dizajn telefona, koji nas je od starta pozitivno iznenadio, imajući u vidu šta smo očekivali, s vremenom nam je sve više prirastao za srce, posebno imajući u vidu da se njime nekako ističu fukncionalnost i upotrebljivost, što visoko cenimo, iako je, istini za volju, većini korisnika smartfona to i na znatno nižoj poziciji na lestvici značajnosti, u odnosu na dizajn uređaja... No, G5 svakako i izgleda dobro, čemu može da posvedoči i činjenica da smo više puta tokom njegovog testiranja bili upitani od strane poznanika o kom se to telefonu radi - iako je većina njih u toku kada su u pitanju dešavanja u svetu Android telefona... Dakle, ako uspe da se rasprostrani među korisnicima, sigurni smo da bi i LG-ev flegšip mogao pošteno da privlači poglede.\nKako je i bilo za očekivati, u G5 je LG ugradio praktično u tom trenutku najbolje moguće hardverske komponente, koje će zasigurno jos dugo biti više nego dovoljne da "isteraju" sve što korisnik pomisli da uradi sa svojim telefonom.\nTip ekrana IPS, kapacitivni ekran\nOstali senzori i konekcije Fingerprint, accelerometer, gyro, proximity, compass, barometer, color spectrum\nDimenzije 149.4 x 73.9 x 7.7 mm\nPrenos podataka 3G HSDPA 42.2 Mbps / HSUPA 5.7 Mbps. 4G Network\tDL 300 Mbps, UL 50 Mbps\nDakle, impresivan spisak hardverskih elemenata potvrđuje pripadnost G5 modela najvišoj klasi, čak i ako izostavimo priču o modularnosti. A, naravno, nećemo je izostaviti.\nIako je u početku, po predstavljanju G5 smartfona na MWC sajmu u Barseloni, modularna strana ovog uređaja budila najviše interesovanja među Android entuzijastima, interesovanje za taj aspekt pomalo je opalo. Ili, bolje reći - prilično je opalo... Razloga za to je više.\nPod jedan, ukupan broj do sad ponuđenih modula, i pored otvaranja standarda kako bi se i drugi proizvođači uključili u kreiranje dodataka - prilično je mali. Ispostavilo se da je spisak Prijatelja, kako je LG nazvao module za G5, nažalost, poprilično kratak, pa tako (za sad) imamo samo sledeće dodatke: Cam Plus, HiFi Plus with B&O Play, Tone Platinum Wireless Stereo Headset, 360 Cam i 360 VR Set.\nDa li će se veći broj eksternih ponuđača modula pojaviti, ostaje da se vidi, a možda i sam LG ponudi značajno veći broj dodataka od dosadašnjeg, mada je to teško očekivati, imajući u vidu da je telefon predstavljen pre već skoro pola godine, i gledajući dosadašnje rezultate prodaje, verovatnije je da se LG okrene budućem flegšipu nego da ulaže u "oporavak" trenutnog...\nDrugo veliko pitanje koje se vezuje za dodatke za G5 je ono njihove neophodnosti, ili čak - upotrebljivosti. Kako nismo sve module testirali, nego samo Cam Plus, nećemo ići daleko sa zaključcima, no ćemo se više zadržati na pitanjima. Konkretno, Cam Plus dodatak pored donekle olakšanog gripa i hardverskih komandi na sebi, G5 telefonu ne donosi ništa dodatno.\nKonkretno, kada je prvi put pomenut, pomislili smo da će omogućiti optički zum, da će možda imati neke "nožice" na izvlačenje koje će izigravati jednostavniji oblik stativa, ili nešto već tome slično. Ovako, ostali smo pri utisku da i nije nešto posebno neophodan, posebno ako uzmemo u obzir da značajno povećava dimenzije telefona (postane neprijatan za džep), dok ispupčenje koje od njega nastane na leđima telefona zna da dovede do toga da prilikom korišćenja kamere širokog ugla (8 MP) - prsti upadnu u kadar..\nPraktično, korisni aspekti Cam Plus modula gotovo da ne prevagnu u odnosu na one ne-baš-pozitivne, a pošto ni sama zamena modula ne traje baš 5s, pada nam na pamet da mnogi korisnici ovog telefona neće za tim dodatkom skoro ni posezati...\nTakođe nismo sigurni koliko je, na primer, Tone Platinum Wireless Stereo Headset značajan kao dodatak potencijalnom kupcu. Istina, ne sumnjamo da će zvuk sa slušalicama koje sa njim dolaze biti fenomenalan, dok je i sam izostanak kablova svakako pozitivan, ali uz G5 i u standardnom pakovanju dolaze vrlo korektne "bubice", i možda neće baš veliki broj ljudi poželeti da pored njih ima i još jedne slušalice, i to koje se vezuju za smartfon, koji odavno već nije uređaj koji koristimo godinama, nego ga menjamo mnogo ranije...\nSlična priča je i sa Bang&Olufsen dodatkom koji praktično dodaje novi, bolji zvučnik telefonu, uz zaseban DAC (Digital Audio Chip) u sebi. "Standardni" zvučnik na G5 sasvim je dobar, glasan i jasnih tonova, i među smartofnima svakako među boljima. S druge strane, relativno mali broj korisnika se uopšte okreće telefonu za neku posebno kvalitetnu reprodukciju muzičkih sadržaja, posebno preko zvučnika.\nBaš zato, nismo sigurni ni koliko će vlasnika G5 uopšte razmotriti i ovaj dodatak... Još jedan razlog za to bila bi - cena. Naime, dodaci za G5 nisu bas jeftini... Naprotiv, imajući u vidu da su vlasnici ovog telefona za njega već izdvojili priličnu sumu novca (kada je smartfon u pitanju), teško da će sa osmehom na licu dati još podosta ne bi li unapredili neki njegov pojedinačni aspekt, pa čak i ako je unapređenje primetno i značajno.\nKonkretno, Cam Plus dodatak na zapadu košta oko 60$ (što je, nama konkretno, apsolutno neverovatno), VR set se ne može naći za manje od 200$, 360 Cam je takođe 200$, Tone Platinum Headset kreće od 150$, dok je HiFi Plus with B&O Play teško naći, a i kada se uspe - košta neverovatnih 270$...\nNa sve pomenuto, pojavio se još jedan razlog za opadanje euforije oko modularnosti G5 modela. Nedavno, Lenovo je na svom, internom, Tech World događaju predstavio nove Moto Z i Moto Z Force modele, koji će takođe imati modularne dodatke, ali u potpuno drugačijoj realizaciji od one koju je LG primenio kod svog flegšipa.\nPrvi utisci koji se mogu čuti u vezi novih Moto Z telefona vrlo su povoljni, a oni se mogu očekivati već za nekih 2 meseca, i to na mnogo više tržišta no prethodnih godina, zahvaljujući rasprostranjenoj Lenovo dilerskoj mreži. Jasno, odmah po predstavljanju ovih uređaja, povučene su paralele i izvedena poređenja sa G5, imajući u vidu da su to trenutno jedini telefoni kod kojih se modularnost može zateći, i opšte mišljenje je da je Lenovo to izveo bolje...\nKako će to u praksi funkcionisati vreme će pokazati, ali već sa prvim promo-slikama novih Moto Z uređaja, o modularnosti G5 više skoro da niko i ne priča... Ono što je, ipak, jako bitno i dobro u celoj situaciji, leži u činjenici da LG nije baš sve karte bacio na modularnost svog vodećeg uređaja, nego i bez ikakvog pomena modula, G5 predstavlja moćan i pažnje vredan uređaj.\nOno što svaki flegšip telefon mora da krasi, imao on modularne dodatke, fenomenalnu kameru, blistavi displej, ili ne, su - vrhunske performanse. Upravo njih nam donosi i LG G5, obećavajući tako beskompromisno obavljanje svih mogućih radnji koje mu se i zadaju. Logično, najviše će nas zanimati kako se pokazao u svakodnevnim situacijama, ali prethodno, poneka informacija o "uspehu" u sintetičkim testovima nije na odmet.\nKao što se i da primetiti, LG je i ovaj put optimizovao svoj vodeći smartfon do maksimuma, upotrebivši tako pun potencijal koji sjajni hardver ovog telefona poseduje. Ono što, međutim, 135.000 u AnTuTu benčmark aplikaciji ne kazuju, je to da i sam sistem funkcioniše besprekorno, iako zavisnost od modifikacija koje proizvođač napravi na Androidu mogu da utiču na performantnost. A u slučaju LG-a, izmene postoje, i brojne su.\nKonkretno, softver G5 modela počiva na 6.0.1 Marshmallow Android verziji, za koju smo nadogradnju koja donosi određena poboljšanja kamere i opštih performansi dobili odmah po startovanju uređaja. Međutim, da nam je neko pre paljenja ovog telefona rekao da je LG počeo od ove godine da koristi neki "svoj" operativni sistem, poverovali bismo, i ne posumnjajući da je u pitanju Android... Šalu na stranu, Optimus UX korisnički interfejs koji LG već godinama implementira na svojim uređajima, toliko je izmenio look&feel Androida na koji smo navikli sa poslednjim iteracijama i dobro poznatim Material Design pristupom, da praktično izgleda kao zaseban OS. Istina, pored kozmetičkih izmena, osnovni razlog uvođenja sopstvenog skina obično je opsežno povećanje broja opcija i funkcionalnosti telefona, mada nekad i pomalo negativni efekti znaju da se pojave...\nPoslednjih godina, na našu veliku radost, proizvođači se sve više okreću stock ili skoro stock rešenjima, kada je softver telefona u pitanju. Čak je i veliki Samsung svoj TouchWizz UI značajno približio Google-ovom UI-u, dok je HTC čak počeo da svoje aplikacije menja originalima sa Play Store-a, o čemu smo više pričali u testu HTC 10 modela.\nStoga je ova odluka LG-a da "žestoko" skinuje svoj softver manje jasna, a posebno ako se uzme da, vizuelno posmatrajući, ta akcija i nije baš uspela... Naime, Optimus UX nam deluje prilično nesrećno dizajnirano, da se tako izrazimo, i ako već nećemo reći da je ružan, a onda svakako nije lepši od konkurentskih okruženja, oko čega smo se složili svi u redakciji...\nDodatno, i samo uređenje je nezgodnije no što smo priželjkivali: nema App Drawer-a, Quick Settings je potpuno drugačije implementiran u odnosu na Google-ovo rešenje i usuđujemo se da kažemo da je manje intuitivan, prisutno je mnogo LG-evih aplikacija koje i nisu morale da se nađu u sistemu, Settings je izdeljen u tabove, što nam se čini kao prevaziđena postavka...\nSve ove izmene i generalni izgled interfejsa sigurno ne izazivaju svakome relativno negativne reakcije kao i nama - uostalom, radi se o subjektivnoj kategoriji. Stoga, sigurni smo da će pored onih kojima se softver G5 neće svideti, naći i oni kojima hoće. No, ono što svakako neće naići na podele mišljenja je brzina u radu. U skladu sa svojim pedigreom i klasom kojoj pripada, LG-ev flegšip radi fenomenalno. Već od otključavanja telefona čitanjem otiska prsta, preko standardnog kretanja kroz menije, pa sve do učitavanja sadržajem natrpanih stranica - sve se obavlja impresivno brzo i vrlo fluidno, bez i traga zastajkivanja, laga i "zamuckivanja". Dakle, softver je, ako ništa, vrlo zategnut i omogućuje vrhunsko korisničko iskustvo.\nTome pomažu i pojedini softverski trikovi koje je LG inkorporirao u sistem, od kojih ćemo pomenuti one koji ostavljaju najdublji utisak. Prvo i osnovno, Always On opcija ekrana se nameće kao vrlo zanimljiv koncept. Kako to već samo njeno ime sugeriše, omogućuje da je ekran konstantno upaljen, dajući osnovne informacije i omogućujući brz ulazak u sistem i bez upotrebe čitača otiska prsta. Ono što je svakako pozitivno u vezi ove opcije je to da ne utiče značajno na bateriju, trošeći sveg desetak procenata na nivou obdanice (oko 15h upotrebe telefona), iako se ne radi o AMOLED ekranu. Multiwindow funkcionalnost je takođe prisutna i lepo implementirana, kao i mogućnost izmene broja i funkcija on-screen tastera u Navigation Bar-u. Pored toga, i SmartSettings nudi razna podešavanja u if-this-then-that stilu, u smislu da se prilikom ispunjenja nekog uslova događa podešena radnja: na primer, kada se dođe na zadatu lokaciju (recimo, adresa kuće), upali WiFi.\nNivo kontrole telefona koji se ostavlja korisniku, na vrlo je visokom nivou, uzevši u obzir sva podešavanja koja su usmerena u tom cilju. Dakle, za one koji vole da podese sve i do najmanjeg detalja, G5 će delovati kao pravi izbor, ukoliko im ostala pominjana rešenja u vezi UI-a ne budu smetala. Ono što mi svakako moramo ponovo istaći je da svakako nema smisla zaboraviti koliko je LG funkcionalnosti samo ugradio u svoj sistem... Iako je to suprotno stock principu minimalizma, u ovom slučaju je, bar, već po raspakivanju i paljenju uređaja moguće imati potpunu funkcionalnost pokrivenu, ali uz to i mnoge dodatke prisutne.\nPostavljajući modularnost na vrh liste detalja koji će promovisati G5, LG je morao ostale elemente svog flegšipa da donekle prilagodi novoj funkcionalnosti. Tako je i ekran morao da se "spusti" na 5.3, imajući u vidu da su poslednja dva vodeća modela južnokorejskog proizvođača, G3 i G4, imali ekrane 5.5, oba u 2560x1440 rezoluciji. Prosto, da se nastavilo sa ekranom te veličine, krajnje dimenzije telefona učinile bi ga značajno većim od 15cm, što bi ga odvelo u kategoriju teško upotrebljivih jednom rukom, a kako flegšip uređaj mora da se svidi što širem auditorijumu, odlučeno je da bi taj potez bio nepoželjan.\nPo našem mišljenju, ovakvo rešenje vrlo je dobro. zadržan je balans u smislu ne preterane veličine telefona i dovoljno velikog ekrana, koji može da prikaže veliku količinu sadržaja. A da taj sadržaj bude vizuelno što primamljiviji, pobrinulo se stavljanjem ekrana vrlo visokog kvaliteta. Pre svega, nastavilo se sa IPS LCD tehnologijom (iako LG TV sekcija proizvodi sjajne OLED ekrane, a i sam LG Mobile je u neke modele ugradio OLED displeje), kao i sa 2k rezolucijom, koja na ovoj dijagonali daje sjajnih 554 piksela po inču, što se ogleda u besprekornoj oštrini slike. Pored toga, boje su vrlo verne realnosti, balans bele deluje besprekorno, crna je vrlo duboka, a kontrast je nestvarno visok za jedan IPS displej (kontrastni odnos je blizu 1:2.000). Imajući to u vidu, upotrebljivost na Suncu je jedna od boljih koje smo videli u poslednje vreme, iako maksimalna osvetljenost ekrana nije preterano visoka (nešto ispod 400 kandela po metru kvadratnom).\nPored vrlo realističnih boja, šteta je što LG nije u tako svebuhvatan set podešavanja svog Optimus UX-a uključio i mogućnost podešavanja nivoa "toplote" prikaza boja, iako teško da će se naći neko kome postojeći baš toliko neće odgovarati da bi to predstavljalo tzv. deal-breaker detalj. Posebno ako se prisetimo da je dostupna i Always On funkcija ekrana, čineći ga jednim od retkih koji mogu da rade konstantno, osobito ako se osvrnemo i na to da nije u pitanju AMOLED, što mu možda daje čak i određenu prednost - korisnik neće morati da strahuje od eventualnog burn-in efekta. Sve u svemu, ekran na G5 modelu zaista je pozitivno uticao na kompletan utisak i učinio je druženje sa ovim telefonom pravim uživanjem.\nNakon testiranja svih, na tržištu najprisutnijih, flegšip telefona za 2015. godinu, Benchmark je titulu najbolje kamere dodelio G4 modelu, prethodniku modela sa ovog testa. Samim tim, logično je bilo očekivati da i ove godine kamera (tj. sad, kamere) na G5 modelu prikažu vrhunske rezultate, te smo bili prilično uzbuđeni po pitanju onoga što nas čeka prilikom testiranja. Dodatno nam je taj osećaj pojačalo to što je i na papiru delovalo da možemo očekivati mnogo. Upravo toliko smo i dobili.\nBacimo prvo pogled na hardver koji je zadužen za fotografije i snimanje videa. Prednja kamera rezolucije je 8 MP, radi se o Toshiba T4KA3 1/4" senzoru, čiji su pojedinačni pikseli veličine 1.12 mikrometara, dok je otvor blende f/2.0. U pitanju je ista postavka kao i kod G4 modela, pa nekako znamo šta se od ove kamere može očekivati. Što se zadnjih kamera tiče, glavna od njih takođe je ista po pitanju hardvera kao i prošlogodišnji modul: radi se o Sony IMX234 Exmor RS 1/2.6" senzoru, sa 16 miliona piksela pojedinačne veličine 1.12 mikrometara, a otvor blende je f/1.8, dok je "prateća" kamera širokog ugla (čak 135 stepeni) rezolucije 8 MP, u pitanju je Sony IMX 268 1/3.2" senzor, pikseli su 1.4 mikrometra, a otvor blende je f/2.4. Pritom, prisutan je i dualni LED blic, laserski autofokus, kao i optička stabilizacija slike po 3 ose, s tim da kamera širokog ugla ne koristi dva potonja "sastojka" za poboljšanje dobijenih slika i videa.\nImajući u vidu "obilan" hardver zadužen za sve moguće aktivnosti kada je kamera u pitanju, bilo je za očekivati da zateknemo širok dijapazon podešavanja i mogućnosti unutar aplikacije kamere. Srećom, LG je uspeo da zaista veliki broj opcija upakuje u skladan i za korišćenje jednostavan sistem, takav da za pristup bilo kom podešavanju nije neophodno načiniti mnoštvo koraka kroz menije aplikacije.\nPre svega, moguće je odabrati koliko kontrole uopšte korisnik želi - pritiskom na 3 tačkice, bira se jedan od 3 moda: jednostavan (sa vrlo malo podešavanja, za one koje ista ne interesuju), standardni i manuelni (sa pregršt podešavanja, uključujući i mogućnost odabira RAW formata). Osnovna podešavanja koja standardni mod nudi su klasična: prekidač za stabilizaciju, HDR, tajmer, aspect-ratio... Pored toga, moguće je odabrati i režim slikanja: pored automatskog i panorame, ovde zatičemo i mnoge zanimljive opcije, koje dobijamo kombinujući obe kamere pozadi, pa čak sa njima nekad i prednju. Konkretno, moguće je snimiti fotografiju obema kamerama, tako da je njen centralni deo uslikan 16 MP kamerom, a spoljni deo kamerom širokog ugla, gde se za spoljni deo mogu odabrati razni efekti, poput sfere, bokeha, i slično. Pritom, ako se i prednja kamera uključi u posao, rezultat bude kolaž od 3 fotografije, koje se mogu rasporediti po izboru.\nAko se, međutim, ne koristi neka od opcija koje "kombinuju" obe stražnje kamere za pravljenje neuobičajenih fotografija, samo se nekako nameće pitanje: kako se onda uopšte pravi odabir kojom kamerom napraviti koju fotografiju, i kako se prelazi sa jedne na drugu? Prvo, uočimo da je 8 MP kamera, imajući u vidu njen ugao gledanja od 135 stepeni, pogodnija za udaljenije kadrove, ne bi li njen FOV (Field Of View) došao do izražaja i "pokupio" što veći deo vidljivog prostora ispred korisnika. Stoga, iz blizine ona praktično nije posebno upotrebljiva, i u tim situacijama je značajno logičnije koristiti 16 MP kameru, koja je u stanju da prikupi znatno više detalja iz kadra.\nImajući sve to u vidu, "glavna" zadnja kamera koristi se "po difoltu" ili ukoliko se zumiranjem približavamo objektu koji se slika, dok se u suprotnim situacijama koristi "prateća" zadnja kamera. Pored direktnog odabira koju kameru korisnik želi da upotrebljava, prelaz sa jedne na drugu izvršava se i automatski u slučaju korišćenja slajdera za zumiranje, na način koji je opisan pre par redova. Dakle, ako neki objekat maksimalno zumirate, koristiće se 16 MP kamera, i ukoliko započnete "od-zumiranje", u jednom momentu softver će vas prebaciti na 8 MP kameru, koja zatim ostaje u upotrebi sve do maksimalne udaljenosti od objekta slikanja (u smislu zumiranja).\nDakle, mogućnosti za "igranje" sa krajnjim rezultatom fotografisanja i snimanja postoje, ali ono što je još važnije je to da su ti krajnji rezultati zaista odlični! Konkretno, 16 MP kamera uspeva da prikaže visok nivo detalja, i to vrlo verodostojno u smislu reprodukcije boja, uz minimalan šum, s tim da nekad mogu da se primete žućkasti elementi, kao rezultat uklanjanja šuma. Uz to, balans bele boje je odličan, a dinamički opseg je zaista sjajan, čak i kada je vreme oblačno, tj. uslovi za fotografisanje nisu najbolji. I u uslovima slabije osvetljenosti, zahvaljujući širokom otvoru blende, dobijaju se fotografije sa dosta detalja i vrlo niskim nivoom šuma za takvu postavku uslova. U pojedinim situacijama, HDR ume da "izvuče" maksimum iz dela slike koji je u senci ili preeksponiran, ali smo zatekli i primere koji su na taj način počeli da izgledaju pomalo neprirodno. Što se panorama tiče, više su nego dobrog kvaliteta, imajući u vidu visoku rezoluciju i samim tim mnogo detalja, kao i odlično "zašivanje" delova slike.\nNo, panorame će korisnici ovog telefona snimati verovatno vrlo retko, imajući u vidu da kamera širokog ugla ume da pokupi toliko mnogo objekata u kadar, da će to najčešće biti više nego dovoljno. Primera radi, ako stojite na raskrsnici od 90 stepeni, ovom kamerom moći ćete da uslikate obe ulice koje oformljuju raskrsnicu! Šta više, ugao zahvatanja je toliko širok, da smo prilikom prvih "fotkanja" ovom kamerom znali da zahvatimo i svoje prste... No, kvalitet dobijenih fotografija ovim senzorom nije toliko dobar kao kod glavne kamere, iako je u velikoj većini slučajeva sasvim ok, ako se slika ne gleda bas do-na-piksel, imajući u vidu da detalja nema izrazito mnogo. Ipak, postprocesing lepo obavlja svoj posao, te će slike dobijene ovom kamerom biti više no upotrebljive za recimo društvene mreže, osim eventualno onih u uslovima slabog osvetljenja, kada uzak otvor blende ne uspeva da prikupi dovoljno svetlosti, i pored nešto većih pojedinačnih piksela.\nPrednja kamera je jedna od boljih sa kojima smo se družili. U odnosu na prošlogodišnju, rekli bismo i da je unapređena, i pored istog senzora i sočiva - biće da su u LG-u poradili na softveru i na ovom polju. Nivo detalja koji zatičemo je vrlo visok, boje nisu isprane kako to obično zna da bude sa prednjim kamerama, dok zamenu za blic predstavlja ekran, čiji jedan deo emituje belu boju prilikom slikanja selfija, ukoliko se to podešavanje uključi. Postoji i Auto mod, koji sam "otkrije" pogodan trenutak za slikanje selfija, tako da praktično nema potrebe za pritiskanjem ikakvih komandi. Video snimci sa prednje kamere su u Full HD rezoluciji na 30 fps, i imajući u vidu 16:9 odnos slike, mogu takođe da posluže za snimke i Skype chat i kad je više osoba uključeno u priču.\nKada je u pitanju snimanje videa, snimci koje smo dobili koristeći G5 spadaju u najbolje koje smo videli, a da potiču sa jednog mobilnog telefona. Jedva smo našli TV rezolucije 4k, ne bismo li videli u punom sjaju kako video sa G5 izgleda, ali nismo se pokajali. Izuzetno oštra slika, bez pojave neprijatnih artifekata, visok nivo detalja, vrlo fluidan tok snimka... Pri tom, iako poseduje samo 2 mikrofona, zvuk koji je smartfon zabeležio bio je vrlo čist i tačan, imajući u vidu da smo uspeli da razaznamo i neke prilično suptilne zvukove u pozadini.\nSve gore pomenuto važi i za snimke u "svega" Full HD rezoluciji, za koje će se korisnici možda i relativno često odlučiti, ako se zna koliko manje memorije zauzimaju, a zbog činjenice da su i oni više no upotrebljivi. Pritom, moguće je čak softverske trikove za kombinaciju obeju kamera primeniti i na video, pa tako snimanje npr. PopOut videa (centralni deo glavnom, a spoljni pratećom kamerom) može da ponudi vrlo zanimljive snimke.\nSve u svemu - kamera je lako mogla da bude i osnovni marketinški detalj, kada je G5 u pitanju. Pored činjenice da je zadržan prošlogodišnji hardver, kvalitet slika je softverskim putem donekle i unapređen (iako ima još malo prostora za napredak), i predstavlja sam vrh današnje ponude među smartfonima, dok se dodavanjem kamere širokog ugla LG pobrinuo da G5 ima i čime da se istakne, što je podržano interesantnim softverskim zavrzlamama. Teško da možemo da zamislimo da će neko kamerom ovog telefona biti nezadovoljan...\nVidevši još u specifikacijama telefona, prilikom njegovog predstavljanja, da je upotrebljena baterija od 2.800 mAh, na ekran od 5.3 i vrlo jak, a ne osobito štedljiv hardver, bili smo donekle skeptični oko toga kakvo će ona trajanje ponuditi korisnicima. Srećom, naši strahovi su se pokazali kao neopravdani, a baterija G5 modela sasvim dovoljnom da pregura i vrlo zahtevan dan, po pitanju upotrebe smartfona.\nŠta više, rezultat koji se vidi na priloženim skrinšotovima nije potpun - naime, ko malo bolje pogleda, videće da statistika ne kreće od 100%, nego od nešto manje; za to ja zaslužan Cam Plus dodatak, koji smo koristili u svrhu testiranja, a pošto se telefon gasi prilikom njegovog postavljanja, ovo je statistika upotrebe samo nakon vraćanja standardnog modula u telefon. Pre nego što smo ga "ubacili" u telefon, imali smo još dvadesetak minuta upotrebe ekrana na nepunih 5h korišćenja telefona, tako da je ukupan rezultat zapravo nekih 5 i po sati upotrebe displeja, na 15ak sati korišćenja uređaja, i to često i u oblasti lošeg signala, i uz izvršavanje pojedinih za hardver vrlo zahtevnih radnji. Ne možemo reći da je ovo fenomenalan rezultat, ali svakako je vrlo iznadprosečan.\nKad pomenusmo Cam Plus dodatak, mora se istaći da on dodaje 1.200 miliamperčasova na osnovni kapacitet baterije (tako da sa njim G5 praktično ima 4.000 mAh), i to tako što prvo radi kao Power Bank, dopunjujući osnovnu bateriju telefona do maksimuma, nakon čega se on prvi prazni, pa tek posle baterija smartfona. (U slučaju naše kratkotrajne upotrebe Cam Plus dodatka, ona nije značajno uticala na dopunjavanje baterije telefona, pošto je vrlo kratko vreme korišćen dodatak, a i za sve to vreme je ekran uređaja bio upaljen i bavili smo se fotografisanjem i snimanjem videa.)\nVeć nekoliko meseci prošlo je od predstavljanja G5, nešto manje i od početka njegove prodaje, i prvi utisci već se mogu svesti. Oni, na žalost LG-a, nisu osobito sjajni: prodaja ne napreduje kako se očekivalo, konkurenti su ove godine posebno zanimljivi i kompletni uređaji, i čini se da G5 neće ostvariti zacrtane ciljeve u smislu tržišnog plasmana. Da li korisnici nisu bili spremni za modularnost u tom obliku u kom ju je LG doneo, ili je možda upravo ta implementacija modularnosti mogla biti uspešnija, nije sigurno, ali je sreća u nesreći što i pored toga, G5 svakako jedino može da se opiše kao vrhunski telefon.\nAko još jednom bacimo pogled na LG-evu perjanicu i sumiramo zapaženo, uviđamo da G5 ima mnogo više pozitivnih strana, nego nedostataka. Konkretno, ne računajući modularnost (bez obzira da li tu mislimo na njenu implementaciju, mali broj Prijatelja/modula ili njihove cene), praktično jedina polja na kojima ovaj model ne briljira su dizajn softvera i njegova udaljenost od standardnog Androida, i dizajn samog telefona, iako on svakako nije neuspešan, nego je prosto nekako manje privlačan od uređaja direktnih konkurenata.\nSve ostalo na ovom telefonu je odlično. Rukovanje i izrada su na visokom nivou, hardver i performanse čak i nadmašuju rivalske smartfone, ekran je predivan, kamere inovativne i uopšteno odlične, kao i baterija... Ono što se takođe nameće kao pomisao (u smislu pozitivnih strana ovog telefona) je i - cena. U startu je bila u potpunosti u nivou drugih flegšip modela, da bi već sad, zbog nešto slabije prodaje, postala primamljivija, a verujemo da će taj trend da se i nastavi, što će najviše radosti da donese kupcima, koji će imati priliku da dođu do fenomenalnog telefona po ceni primetno ispod proseka klase.\nNa kraju, sagledajmo situaciju i iz onog manje tržišno-orijentisanog ugla. Ok, G5 možda neće ostvariti rekorde u prodaji i konkurenti će na tom polju da pobede. Ipak, i pored toga, mišljenja smo da će LG-ev ovogodišnji flegšip da ostavi dublji trag u smartfon istoriji od upravo tih telefona koji će ga nadmašiti prodajom. Prosto, LG je njime potvrdio svoju inovatorsku poziciju među proizvođačima, ponudivši nešto novo i do tada neviđeno, i stoga, kao ljubitelji inovacije i tehnoloških pokušaja, čak i kad oni ne rezultuju genijalnim sprava, stava smo da G5 predstavlja značaniji poduhvat od konfekcijskih modela koji će pokupiti kajmak ove sezone... U svetlu toga, nadamo se još mnogim iskoracima LG-a u nepoznato, i sa njima - i novim, sjajnim uređajima.\nTest: Lenovo Vibe K5\nKolumna: Nokia - šta ako se stvarno vrati?


Rabljeni Benninghoven građevinarska oprema oglasi za prodaju - Mascus Hrvatska\nBenninghoven MBRG-2000-2 mobilny granulator destruktuZadnji pregled: 10-2017, Opća stanje (1-5): 5, Broj prijašnjih vlasnika: 1, Evidencija svih servisa: Da, Oznaka CE: Da, Tip sanduka: Fiksni okvir, Upravljanje: Drugo, Transportne dimenzije (DxŠxV): 18.2x3x4, Zemlja proizvodnje: DE\nOvdje je kompletna lista polovnih Benninghoven građevinarska oprema za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Benninghoven građevinarska oprema koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.


Lukač: Manje ljudi gine u saobraćaju zahvaljujući policiji i kamerama | Društvo\nLukač: Manje ljudi gine u saobraćaju zahvaljujući policiji i kamerama | MONDOBA\n22. June, 18:28\nLukač: Manje ljudi gine u saobraćaju zahvaljujući policiji i kamerama 1 Podijeli Podijeli na facebook Podijeli na twitter Podijeli na viber Pošalji na mail\n12.11.2020. / 18:05\nAutor Vesna Kerkez 12.11.2020. / 18:05\nMinistar unutrašnjih poslova Republike Srpske Dragan Lukač rekao je danas da je broj stradalih u saobraćajnim nesrećama u Republici Srpskoj ove godine smanjen zahvaljujući svim tehičkim sistemima, postavljanju kamera i dobrom radom policije.\n"Postavljanje kamera video-nadzora širom Srpske je upravo s ciljem da se na cestama spriječe udesi i pogibije kojih, nažalost, ima mnogo", rekao je Lukač novinarima u Prnjavoru.\nOn je podsjetio da je prije nekoliko godina evidentirano i po 150 poginulih na cestama na teritoriji Srpske, te da se uspjelo da se taj broj smanji prvo na 130, prošle godine na 118, a ove godine se nada da će biti ispod stotinu, što do sada nikada nije bilo.\nPosljedica rada novih kamera\n"Spašavanje i jednog života je velika stvar, a kada spasimo 50 života to je uspjeh. Ipak opet govorimo o skoro stotinu mrtvih ljudi, to je stotinu porodica, ogroman broj i moramo da uradimo svi mnogo više da se u saobraćaju ponašamo odgovorno, poštujemo propise, ne vozimo prebrzo i pod dejstvom alkohola i narkotika. To se ne može i ne smije tolerisati", rekao je Lukač.\nOn je istakao da policija neće oprostiti nikome ko se nalazi u saobraćaju pod dejstvom alkohola ili narkotičkih sredstava, jer je to direktno ugrožavanje nečijeg života.\n"Nažalost svaki četvrti ili peti vozač koga policija zaustavi i kontroliše je pod dejstvom alkohola, što dovodi do velikog broja saobraćajnih nezgoda i udesa sa teškim i smrtnim posljedicama", rekao je Lukač.\nOn kaže da policija mora preduzeti sve što je potrebno da bi se takvi postupci spriječili.\ndragan lukač policija saobraćaj\n12.11.2020. / 18:16\ne što ti je narodna milicija


Misteriozne atrakcije metropola - Dan u Beogradu\nNaslovna » BG špijun » Misteriozne atrakcije metropola\nNeko drugi 15. oktobar 2012. BG špijun Postavite komentar\nSvaki grad ima svoju podzemnu tajnu, a u nekim je to i velika atrakcija za turiste. Od kada je nastala, tura podzemnim Beogradom postala je apsolutni hit među posetiocima prestonice Srbije. Tako i u mnogim drugim mestima, do kojih nije teško stići, postoje tajne koje čekaju da budu otkrivene.\nPored toga što mađarska prestonica ima treći najstariji metro-sistem u svetu posle Londona i Liverpula, koji je pre 10 godina i UNESKO zaštitio, ovaj grad je izgrađen na spletu pećina. Budimpešta je i nezvanično prestonica pećina, jer se ispod grada nalazi njih oko 200, a većina ih je otkrivena tek početkom 20. veka.\nPliđi pećina je otkrivena 1904. godine, a otvorena 1927, čim je uvedena struja. Na njenih 1.200 metara mogu se videti prelepi stalagmiti, a kada je otkriveno da je povezana s pećinom Misenji, ispostavilo se da je dugačka 18 kilometara. Turisti mogu u nju da uđu na svaki pun sat, osim ponedeljkom. Pustašeri pećina je najatraktivnija jer je njene zidove priroda ukrasila mineralima koji liče na karfiol, grožđe i bukete cveća, zbog čega je nazvana „cvetna pećina“.\nKao prestonica Vizantije, Carigrad je veoma vodio računa o tome da njegovi stanovnici uvek imaju svežu vodu. Zbog toga je cisternom koja se prostire na 9.800 kvadrata, a čija je zapremina 100.000 tona, voda stizala vijaduktom iz 19 kilometara udaljene šume. Cisterna je pravo umetničko čudo, jer je napravljena od mramornih korintskih, dorskih i jonskih stubova. U 12 redova se nalazi 336 stubova koje su Vizantinci skinuli s grčkih hramova. Cisterna koju je 532. godine izgradio Justinijan, pre svega je snabdevala carsku palatu. Turci je nazivaju Yerebatan sarayi, a nalazi se na samom trgu Sultanahet, gde je smeštena i Sveta Sofija.\nKatakombe su zanimljive pre svega zato što su mešavina raznih stilova – staroegipatskog, starogrčkog, kasnog rimskog i ranohrišćanskog. (Novosti)\nTagovialeksandrija bg špijun budimpešta carigrad dub pećine\nPrethodni Grad i „Beogradske elektrane“ spremno dočekali početak grejne sezone\nSledeći Press Photo Srbija 2012 – izložba i dodela nagrada


VETERINARSKI SPECIJALISTIČKI INSTITUT ŠABAC - QMS | VETERINARSKI SPECIJALISTIČKI INSTITUT ŠABAC\nPOLITIKA KVALITETA, NEPRISTRASNOSTI I POVERLJIVOSTI\nVSI ”ŠABAC”– ŠABAC\nPolitika kvaliteta, nepristrasnosti i poverljivosti VSI ”ŠABAC” – ŠABAC je sastavni deo ukupne poslovne politike organizacije, zasnovana je na uspostavljanju, primeni i održavanju tržišno orijentisanog poslovnog sistema i na principima menadžmenta kvalitetom, sa ciljem zadovoljenja zahteva, potreba i očekivanja korisnika usluga i ostalih zainteresovanih strana, uz stalno poboljšavanje sistema menadžmenta kvalitetom i povećanje efektivnosti i efikasnosti kompletnog poslovanja organizacije. Stalno poboljšavanje kvaliteta svih veterinarskih aktivnosti, posebno laboratorijskih ispitivanja, smanjivanje troškova poslovanja i zaštita životne i radne sredine, trajno su opredeljenje svih zaposlenih VETERINARSKOG SPECIJALISTIČKOG INSTITUTA ”ŠABAC” – ŠABAC, što se postiže:\nPružanjem svih veterinarskih usluga kojima se zadovoljavaju zahtevi, potrebe i očekivanja korisnika usluga i drugih zainteresovanih strana, uz poštovanje zakonskih propisa,\nStalnim poboljšavanjem svih procesa i stalnim praćenjem zadovoljstva korisnika,\nPotpunom tržišnom orijentisanošću i održavanjem stalne spremnosti za suočavanje sa konkurencijom,\nObavezom najvišeg rukovodstva VSI ”ŠABAC” – ŠABAC da stvaranjem i održavanjem radne atmosfere stimuliše zaposlene na svim nivoima da u potpunosti i aktivno učestvuju u ostvarenju poslovnih ciljeva organizacije,\nStalnim i planskim obrazovanjem, obukom i motivisanjem zaposlenih, u cilju efikasnog i kvalitetnog izvršavanja postojećih i novih poslova,\nPrimenom procesnog pristupa u upravljanju svim resursima i aktivnostima i 8 sistemom međusobno povezanih procesa,\nDonošenjem poslovnih i drugih odluka na osnovu analize podataka i informacija,\nStalnim unapređenjem odnosa i razvijanjem partnerstva sa dobavljačima, čime se doprinosi optimalnom zadovoljenju obostranih interesa.\nKontinuiranim praćenjem i analizom rizika sa kojima se susrećemo i korišćenjem prilika koje nam se otvaraju u svakodnevnom radu, da bi smo uspešno realizovali ciljeve koje sebi postavljamo.\nVETERINARSKOG SPECIJALISTIČKOG INSTITUTA "ŠABAC"\nMisija Veterinarskog specijalističkog instituta "ŠABAC" primarno je očuvanje i unapređenje zdravstvene zaštite životinja, prvenstveno kroz realizaciju aktivnosti dijagnostike u veterinarskoj medicini i aktivnosti suzbijanja zaraznih i parazitarnih bolesti i zoonoza, a sekundarno je direktna i indirektna zaštita zdravlja ljudi, prvenstveno kroz realizaciju aktivnosti ispitivanja hrane i hrane za životinje i realizaciju aktivnosti zaštite životne sredine. U ostvarenju svoje misije VSI ŠABAC poštuje etičke norme medicinsko ‒ veterinarske struke i nauke i zakonodavne i društvene norme Republike Srbije.\nOvu svoju misiju VSI ŠABAC postiže organizovanim poslovanjem u skladu sa zakonskom regulativom i ponudom širokog asortimana veterinarskih usluga, optimalnim odnosom cene i kvaliteta, uz poštovanje zahteva svih zainteresovanih strana.\nVSI ŠABAC želi da zadrži svoj status specijalizovane dijagnostičke ustanove i da i u budućnosti bude siguran oslonac države u borbi za očuvanje zdravstvene zaštite životinja na teritoriji na kojoj vrši svoju delatnost i time ostane među vodećim ustanovama u Republici Srbiji u ovoj oblasti, ali i da potvrdi i proširi bazu svojih korisnika. Ovu viziju VSI ŠABAC ostvariće tako što će, kao moderna i pouzdana ustanova, biti prepoznatljiv po visokim standardima kvaliteta usluga, inovativnim tehnološkim i poslovnim rešenjima i stalnom širenju poslovne ponude.\nU skladu sa vizijom i misijom, putem stalnih praćenja i analiza, VSI ŠABAC svoju strategiju zasniva na:\n- poštovanju važećih zakona i propisa,\n- društveno odgovornom poslovanju,\n- smanjenju troškova i finansijskoj stabilnosti,\n- održavanju i unapređenju znanja i svesti svih zaposlenih,\n- neprekidnom ulaganju u tehnologiju, opremu i informatička rešenja,\n- uspostavljanju efikasne komunikacije sa svim zainteresovanim stranama,\n- potvrđivanju kompetentnosti svoje laboratorije,\n- izgradnji stabilnih i čvrstih partnerskih odnosa sa isporučiocima dijagnostičkih sredstava, opreme, i usluga.\nSISTEMA UPRAVLJANJA KVALITETOM VSI ŠABAC\nVSI ŠABAC utvrđuje granice i primenljivost sistema upravljanja kvalitetom da bi uspostavio Predmet i područje njegove primene.\nSistem upravljanja kvalitetom koji se sprovodi u celom VSI ŠABAC, primenjuje se na sledeće delatnosti:\n‒\tzdravstvena zaštita životinja,\n‒\tlaboratorijska ispitivanja:\na)\tlaboratorijska (bakteriološka, serološka, parazitološka i molekularna) dijagnostika u veterinarskoj medicini,\nb)\tlaboratorijsko ispitivanje zdravstvene ispravnosti i kvaliteta hrane, hrane za životinje i vode.\npromet bioloških preparata za upotrebu u veterinarskoj medicini.\nOdrednice sistema upravljanja kvalitetom poštuju se i prilikom obavljanja usluga na terenu.\nImajući u vidu prirodu delatnosti, u poslovanju VSI ŠABAC se primenjuju svi zahtevi standarda ISO 9001:2015.\nPrilikom uspostavljanja sistema upravljanja kvalitetom VSI ŠABAC uzima u obzir:\na)\tkontekst VSI ŠABAC, odnosno, eksterna i interna pitanja koja su relevantna za njegovu svrhu i koja utiču na njegovu sposobnost ostvarivanja predviđenih ishoda svog sistema upravljanja kvalitetom,\nb)\tzahteve relevantnih zainteresovanih strana,\nc)\tobaveze za usklađenost koje prostiču iz relevantnih potreba i očekivanja, odnosno, zahteva zainteresovanih strana,\nd)\torganizacione jedinice, funkcije i fizičke granice,\ne)\taktivnosti, proizvode i usluge,\nf)\tovlašćenje i sposobnost da upravlja aktivnostima i utiče na aktivnosti u VSI ŠABAC.\nPredmet i područje primene sistema upravljanja kvalitetom, kao dokumentovanu informaciju, Koordinator za sisteme menadžmenta čini dostupnim zainteresovanim stranama.\nAkreditaciono telo Srbije - ATS\nTechnical & Management Service - TMS\nVeterinarski specijalistički institut Šabac, Vojvode Putnika 52, Šabac\nTel/fax: +381 15 344 556 © 2017 VSI Šabac All Rights Reserved.


Tajni sastanak o ukrajinskoj krizi | BN\nTajni sastanak o ukrajinskoj krizi\nŠefovi diplomatije Rusije, Nemačke i Francuske u tajnosti su se sastali u Parizu kako bi razgovarali o ukrajinskoj krizi, saznaje Frans pres.\nSvijet 15.09.2014 | 20:10\nMinistri spoljnih poslova Rusije Sergej Lavrov, Nemačke Frank-Valter Štajnmajer i Francuske Loran Fabijus, koji su učestvovali na međunarodnoj konferenciji o Iraku, iskoristili su priliku da se sastanu i razgovaraju o Ukrajini.\nPortparol nemačkog ministarstva spoljnih poslova Martin Šafer potvrdio je održavanje tog "trilateralnog sastanka" o Ukrajini, nakon što se gotovo svakodnevno krši primirje postignuto 5. septembra u Minsku.\nJedan od lidera proruskih pobunjenika u Ukrajini rekao je da ne vidi korist od nastavka mirovnih pregovora s Kijevom, nakon informacija o pogibiji šest civila na istoku Ukrajine, i pored prekida vatre.\nNov sastanak predstavnika Moskve, Kijeva, pobunjenika i OEBS-a treba da bude održan ove sedmice, najavio je bivši ukrajinski predsednik Leonid Kučma, koji predstavlja Ukrajinu na pregovorima u Minsku.\nNe znam sta ovi Rusi cekaju, uzmite sto zelite!! I ovi sa Zapada ce da ucute ko zaliveni!


Sutra jubilarna 75. ulična trka u Ćuriji\nTanjug 11. oktobra 2020. 19:28\nĆUPRIJA – Tradicionalna, jubilarna 75. ulicna trka u Ćupriji, jedna od najstarijih u Evropi, biće održana sutra, stigli su takmičari iz BiH, Bugarske i Slovenije, izjavio je večeras Tanjugu direktor trke Dragan Zdravković.\nTrka, pod nazivom „Memorijal Alkeksandar Petrović“ je zakazana za 16.30 sati, a dolazak su najavili i predsednik Atletskog saveza Srbije Slobodan Branković, proslavljeni atletičar i atletski funkcioner Dane Korica i drugi.\nZbog korona virusa, biće nekoliko stotina takmičara i gostiju manje nego prošlih godina, dodao je. Zdravković.\nGrad atletike, koji je sportu Srbije i Jugoslavija dao preko 60 vhunskih takmičara, među kojima i Veru Nikolić, Snežanu i Dejana Pajkića, Dragana Zdravkovića… proslavljenog trenera Aleksandra Acu Petrovića, i ove godine očekuje najbolje trkače Srbije, muškarce na 3.000 metara i žene na 2.400 metara.\nUlična traka u Ćupriji se održava, povodom Dana opštine 13. oktobra i praznik je atletike osim za Ćupriju i za susedne gradove Jagodinu i Paraćin.\nOdržava se u organizaciji Atletskog saveza Ćuprije, pod pokroviteljstvom Skupštine opštine Ćuprija i Atletskog savaza Srbije.


Korak bliže jedinstvenom evropskom nebu | Evropa | DW | 05.05.2010\nKorak bliže jedinstvenom evropskom nebu\nMinistri saobraćaja EU razgovarali su u Briselu o boljoj koordinaciji u okvirima evropskog vazdušnog prostora kako bi se izbjegao „avio haos“, ali i veliki ekonomski gubici kao sa krizom zbog vulkanskog pepela.\nMinistri saobraćaja dogovarali krizni scenario\nMinistri su se na vanrednom sastanku u Briselu složili da bezbjednost ostaje prioritet, ali da Evropa svojim građanima u kriznim situacijama treba obezbijediti i mobilnost. Poučena iskustvima krize kada je vulkanski pepeo na nekoliko dana prizemljio većinu aviona, koji krstare evropskim nebom, Evropa u budućnosti mora biti brza i fleksibilna u odgovoru kako bi obezbijedila mobilnost svojih građana. Evropski ministri za transport naglasili su potrebu za novom evropskim metodom, koja bi se fokusirala na pitanja bezbjednosti i procjene rizika u pogledu zatvaranja ili otvaranja vazdušnog prostora u slučaju sličnih katastrofa. Predsjedavajući Savjetom ministara, španski ministar za transport Hose Blanko Lopez, najavio je i konkretne mjere:\nMoraju se utvrditi zajednički standardi u avionskom saobraćaju\n„Hitno je potrebno uspostavljanje grupe za koordinaciju u kriznim situacijama. Ova jedinica obuhvatiće Evrokontrolu, Evropsku agenciju za bezbjednost avio saobraćaja, kao i zemlje članice EU i druge učesnike u avio sektoru.Ta grupa će organizovati koordinaciju u slučaju kriza kako bi odgovor bio brz uz uoptrebu svih odgovarajućih mjera.“\nEvropski ministri su ovom prilikom najavili i uspostavljanje funkcije „zajedničkog evropskog menadžera“, ali i pozdravili namjeru EK da predloži zemljama članicama EU da primjene „planove za mobilnost“ u slučaju budućih kriznih situacija u evropskom transportu. Time bi se osigurali alternativni načini prevoza putnika, a samim tim i njihova mobilnost.\nKoordinacija i jasna pravila za sve\nFrancuska i Njemačka istovremeno su tražile da se uspostave zajednička, obavezujuća pravila kojima bi se utvrdili standardi o „prohodnosti“ vazdušnog prostora u slučaju pojave vulkanskog pepela. Njemački ministar za saobraćaj, Peter Ramsauer je izjavio:\n„Hitno nam je potreban jasan, zajednički sistem za mjerenje koncentracije vulkanskog pepela u vazduhu. Sa druge strane, sa avio industrijama moramo da utvrdimo zajedničke standarde o tome uz koju koncentaciju vulkanskog pepela avioni mogu da lete, a kada se letovi zabranjuju.”\nKako prevazići krize u vezi sa zabranom letova\nAvio kompanije tvrde da su preoštre odluke dovele do toga da se tokom krize sa erupcijom vulkana na Islanudu pretjerano veliki broj letova, njih oko 100.000, zabrani. To je prouzrokovalo štetu od preko 2 milijarde dolara, kao i probleme za 10 miliona putnika.\nZajedničko nebo nad Evropom\nU Briselu je još jednom istaknuta potreba za ubzanjem implementacije tzv „Jedinstvenog evropskog neba“. U EU već postoji radni okvir za stvaranje jedinstvenog vazdušnog prostora koji bi trebalo se realizuje do 2012. godine. U Evropskoj komisiji ističu da bi bilo dobro ubrzati ove procedure jer smatraju da bi većina problema kroz koje sada prolazi evropski aviosaobraćaj u slučaju postojanja jedinstvenog sistema bila lakše riješena.


Reakcija "Grobara" - Oduševljeni igrom, brine ih samo jedno! (TVITOVI) - Sportske.net\nReakcija "Grobara" - Oduševljeni igrom, brine ih samo jedno! (TVITOVI)\nOdmah nakon ubedljivog trijumfa Partizana na gostovanju skopskom MZT-u bacili smo pogled na društvene mreže i "opipali puls Grobara". Mnogo je razloga za zadovoljstvo, brinu samo zbog jednog igrača.\nRođendanski vatromet - Partizan zgromio MZT!Partizan na +23 - "Divlji Bil" razbija MZT! (TVITOVI)Odličan početak - Hečer pokrenuo Partizan u Skoplju!Džikić traži rešenje za "Mesijeve kreacije"Partizan - Džikić se još nada novim pojačanjima!\nKošarkaši Partizana upisali su drugu uzastopnu pobedu na startu regionalne lige, a poseban razlog za zadovoljstvo predstavlja činjenica da su oba trijumfa ostvarena na gostovanjima.\nNakon velike borbe sa Mornarom i teško izvojevane pobede u Baru, crno-beli su u utorak u Skoplju pregazili MZT i dali svojim navijačima mnogo razloga za zadovoljstvo.\nNavijači su na društvenim mrežama najviše hvalili Vilijama Hačera koji je bio najefikasniji pojedinac u timu Aleksandra Džikića sa 21 poenom i 9 asistencija, a generalno su bili zadovoljni igrom koja je dovela do ubedljive pobede.\nMnogo je zanimljivih komentara na "Tviteru" osvanulo tokom meča u Skoplju ali i nakon same utakmice, a među njima su i oni posvećeni Frenku Robinsonu, momku koji u prva dva meča nije pokazao ništa zbog čega bi mogao da bude okarakterisan kao pojačanje.\nDanašnju utakmicu Frenk Robinson je završio bez postignutih poena a pritom je kod jedne kontre bio brutalno "zalepljen" od strane Holanđanina Klofa što mu je dodatno urušilo samopouzdanje.\nOstaje nada da će Robinson proraditi na mečevima koji slede pošto "Grobare" već počinje da brine to što je zakazao na gostovanjima u Baru i Skoplju.\nDa Bozinov igra u KK , Ratkovici bi dao bruka para :) #kkpartizan #ratkovica #brutalan\n— Frankie NV (@NVFrankie) October 4, 2016\n— Pravi NeNekiDrugi (@PraviNeNekiDrug) October 4, 2016\nPrangijamo odbranu kao nekoć Montepaski u najslavnijim danima :D #kkp #kkpartizan\n— Dejan (@DejoPop) October 4, 2016\nNe pomaze im ni Klop ni Mesi #KKPartizan\n— Marko (@antirooom) October 4, 2016\nRobinson = Božo. #kkpartizan\n— Lucifer Morningstar (@Srdjan_Nesic) October 4, 2016\nŠampionski odradjena 2 gostovanja na startu lige #kkpartizan\n— Slavenko Jović (@CRNO_BELI_) October 4, 2016\nPali se mašina #KKP #kkpartizan\n— Volim Drugarice (@VojoJeZver) October 4, 2016\nBrata Robinsona ostaviti u Skoplju, a za Bg ukrcati Thamesa #kkpartizan\n#kkpartizan Jedan mec ocajno u drugom sampionski...\n— Mario Balotelli (@Bosna_Sampion) October 4, 2016\nPali se mašina 💪! Parni Valjak melje, nema stajanja 🔥🔥🔥🔥🔥! #KKP #MZT #PAR #MZTPar #ABAliga #Partizan #KKPartizan @PartizanBC @ABA_League pic.twitter.com/330Pdq1R44\n— Daltonistkinja (@3nemy0fTheState) October 4, 2016


Tačijev venac ubijenim srpskim žeteocima - Dnevni list Danas\nPočetna » Društvo » Tačijev venac ubijenim srpskim žeteocima\nTačijev venac ubijenim srpskim žeteocima\nPredsednik Kosova Hašim Tači položio je danas venac na spomen ploču u selu Staro Gracko povodom 17 godina od ubistva 14 srpskih žetelaca iz tog mesta i istakao da takvi zločini ne smeju ostati nekažnjeni, prenosi Koha.net.\n0Piše: DanasOnline 20. jula 2016. 16.26\nJednom i zauvek treba da se otkriju sudbine svih nestalih, bili Albanci, Srbi, Romi ili bilo koje nacionalnosti. Svi imamo odgovornost i moramo na tome da radimo. Imamo odgovornost prema porodicama i budućnosti dece, rekao je Tači.\nSvaki zločin se mora otkriti i kazniti, rekao je Tači i napomenuo da je za istinsko pomirenje potrebno pravda.\nKosovo je mnogo postiglo u ovih 17 godina posle rata. Počeli smo da gradimo mostove komunikacije i saradnje. U jednom danu uskoro, to će dovesti do poverenja i pomirenja između zajednica i naroda, rekao je Tači.\nTači je naglasio da se samo pomirenjem i saradnjom može doći do stvarnog evropskog Kosova i regiona.\nPosle dolaska međunarodnnih snaga na Kosovu, tokom žetve 23. jula 1999. godine na njivi je ubijeno 14 Srba iz Starog Grackog. Ubijena su četiri člana porodice Janićijević – Slobodan, Mile, Momir i najmlađi Novica, koji je imao 17 godina. Rafalima su na licu mesta ubijeni i Andrija Odalović, braća Jovica i Rade Živić, Stanimir i Boško đekić, Saša i Ljubiša Cvejić, zatim Nikola Stojanović, Miodrag Tepšić i Milovan Jovanović.\nhasim taci, kosovo


Volker: Zapad da shvati da SPC provodi politiku Beograda i Moskve - Čitaj.ba\nPočetna/Vijesti/Volker: Zapad da shvati da SPC provodi politiku Beograda i Moskve\nVolker: Zapad da shvati da SPC provodi politiku Beograda i Moskve\n0 2.260 minuta čitanja\nBeograd je namjerno na Cetinju organizovao ovako ustoličenje da promoviše regionalnu agendu Srbije i da dovede u pitanje crnogorsku nezavisnost, kaže u razgovoru za Pobjedu američki diplomata i bivši ambasador pri NATO-u Kurt Volker. Ističe da Vašington mora mijenjati politiku koju sprovodi u Crnoj Gori.\nPratili ste dešavanja na Cetinju i nasilno ustoličenje mitropolita crkve Srbije u Cetinjskom manastiru. Akciju je sprovela Vlada Crne Gore uz direktne inpute Beograda. Napad na članicu Alijanse – Crnu Goru je prošao uz potpuni muk Zapada? Zašto?\nVolker: Meni je jako žao što se sve izdešavalo na takav način i Srpska crkva ovo ustoličenje nije trebalo da forsira na Cetinju. Trebalo je da drugačije funkcioniše u Crnoj Gori i to ne samo sad na Cetinju, već i ranije – da se registruje kao vjerska zajednica i da poštuje zakone nezavisne države. To bezakonje je predugo trajalo. Naravno kada se analiziraju ove stvari ne može se poreći strani faktor. Srpska i ruska crkva veoma su bliske i tu se vidi direktan uticaj Kremlja koji ima interes da destabilizuje ovo područje. Pogotovo Crnu Goru koja je članica Alijanse i predvodnik je u integracijama u EU. Reći ću što je problem sa Zapadom, iako još nijesan pričao nisakim iz američke administracije o ovom pitanju, prosto ne znaju kako da se uključe jer se radi i o religijskom pitanju, a ne samo spoljno-političkom. Ali sam siguran da je Vašingtonu jasno da na ovo pitanje iz Srbije i Rusije gledaju kao na spoljno-političko pitanje. Mi moramo da pojačamo našu podršku crnogorskoj nezavisnosti, jačanju demokratije, a dijalog o religijskom problemu koji postoji se mora otvoriti i zatvoriti u Crnoj Gori.\nDa li Vašington vidi da Srpska crkva sprovodi vanjsku politiku Beograda kroz koncept Srpskog sveta. Ovo nije religijsko već spoljno – političko pitanje?\nVolker: Shvatam vašu tezu i mislim da ste u pravu, to je ključni problem. Beograd je namjerno na Cetinju organizovao ovako ustoličenje da promovišu regionalnu agendu Srbije i da dovede u pitanje crnogorsku nezavisnost. Na Zapadu su crkva i država striktno odvojene i nikad se pitanje religije ne vezuje za spoljnu politiku. Na Zapadu crkve ne sprovode političke agende kao što to čine srpska i ruska crkva.\nU Crnoj Gori bi trebalo da bude imenovan novi američki ambasador?Aktuelna crnogorska Vlada ima punu podršku američke ambasade iako je izvela ovo nasilno ustoličenje na Cetinju? Da li od novog ambasadora možemo očekivati razumijevanje ovih problema i drugačiji pristup?\nVolker: Posao ambasadora je da radi u interesu SAD, da se ne miješa u unutrašnja pitanja i ima dobre relacije sa svima. Uz to, ključno je da poštuje suverenost Crne Gore. Vrlo je specifična situacija u Crnoj Gori jer su partije u vlasti pod uticajem Srpske crkve koja praktično ne priznaje crnogorsku nezavisnost, a ujedno je Crna Gora članica Alijanse i napreduje na putu ka EU. Naravno, ključno je da se podrže integracije, to je imperativ.\nKako biste se Vi ponašali da ste ambasador u Crnoj Gori?\nVolker: To je pitanje principa, ja bih bio principijelan. Ne bih tu govorio o individuama ili političkim partijama već samo o principima. Kao prvo poštovanje suvereniteta i nezavisnosti Crne Gore, poštovanje Crne Gore kao NATO partnera i poštovanje i puna podrška integracijama u EU. Posebno je važno da imamo odgovorne bezbjednosne službe, koje štite partnerske podatke. Sa tim je bilo problema u Crnoj Gori i to ne bi smjelo da se dešava. Pojedini postupci ove vlasti su jako zabrinjavajući.\nZašto NATO nije reagovao na činjenicu da je vojska jedne njene članice sprovela ovakvu akciju na Cetinju?\nVolker: Alijansa ne izdaje naređenja vojskama svojih članica što da rade, ali je svakako trebalo izbjeći takav akt jer su dodatno podgrijani sukobi u društvu. Onakav način hirotonije sa dugim cijevima je dovoljan dokaz koliko je tu kontraverzi. To nije bila dobra odluka vojske Crne Gore.\nMislite li da će SAD promijeniti pristup u Crnoj Gori?\nVolker: Naravno da SAD i EU moraju biti aktivnije na Balkanu. Postoji mnogo otvorenih pitanja na kojima se zajednički mora raditi. SAD ima interes da Crna Gora ostane uspješna i stabilna, ne samo zbog toga što je članica NATO-a, već i zbog toga što je uzor drugim državama ove regije. Mora ostati stabilna multikonfesionalna i multinacionalna država.\nDa li, pored problema u Avganistanu i korona krize, Balkan može biti uopšte visoko na američkoj spoljno-političkoj agendi?\nVolker: Morao bi da bude. Novi državni sekretar za Evropu će biti Karen Denfrid, samo je ostalo da ovo imenovanje potvrdi Senat. Ona je bivša predsjednica Maršalovog fonda i mislim da jako dobro razumije probleme ovog regiona. Tu je i njen pomoćnik za Zapadni Balkan Gabrijel Eskobar. Mislim da će se zalagati za mnogo veće prisustvo SAD u ovoj regiji.\nMejdan će opet biti kao san: Najbolji parket stigao u simbol Tuzle (FOTO)\nSebija Izetbegović o provjeri diplome: Neka počnu skupljati pare za odštetu, vrijeme je da ovo stane


Olimpijski tim Rusije otputovao danas u Rio de Janeiro\nOlimpijski tim Rusije otputovao je danas u Rio de Janeiro nakon što su desetine sportista isključene sa Olimpijskih igara zbog navoda o dopingu.\nČlanovi tima Rusije poletjeli su čarter letom sa moskovskog aerodroma Šeremetjevo, dan nakon svečanog ispraćaja i susreta sa predsjednikom Vladimirom Putinom.\nViše od 100 ruskih sportista, iz prvobitnog tima od njih 387, suspendirale su međunarodne sportske federacije zbog doping afere za koji je najodgovorniji sportski savez Rusije, a većina njih smatra da su nepravedno isključeni sa Olimpijskih igara.\n“Siguran sam da ćemo biti pobjednici”, rekao je predsjednik Olimpijskog tima Aleksandar Žukov, što su sportisti ispratili aplauzom.\nRukometašica Ana Šen obećala je da će se u Riju boriti i za one sportiste koji su suspendirani.\n“Danas, kao nikada ranije, moramo da ostanemo ujedinjeni i da postanemo porodica”, rekao je odbojkaš Sergej Tetjuhin prije polijetanja za Brazil.\nOlimpijske igre biće održane od 5. do 21. avgusta.


The Evil Within (2017) ~ Horor i SF Filmovi - Opis i radnja filma\nFriday, July 14, 2017 Horror 4 komentara\nRežija: Andrew Getty\nUloge: Frederick Koehler, Sean Patrick Flanery, Brianna Brown\nViše o filmu: http://www.imdb.com/title/tt0339736/\nPogledajte još: The Void (2016)\nAndrew Getty je bio američki bogataš, potomak naftnih magnata, biznismen, navodno filantrop a onda pored svih svojih poročnih hobija i režiser u pokušaju. Njegov životni filmski poduhvat je trebao biti film pod nazivom The Storyteller, polubiografski samofinansirajući horor projekat koji je „pojeo” skoro 6 miliona (sopstvenih) dolara i 15 godina rada, što ga definitivno svrstava u sam vrh liste najdužih filmskih produkcija. Paradoksalno i pomalo tužno ali Andrew nije dočekao da vidi svoj finalni filmski produkt: preminuo je 2015. godine a njegov film se dve godine kasnije pojavio preimenovan u The Evil Within.\nNesuđeni The Storyteller nam priča priču o jednom momku sa posebnim potrebama, Dennisu, mladiću ometenom u razvoju, o kojem brigu vodi njegov rođeni brat John. Kada mu brat pokloni nekakvo staro ogledalo iz doba inkvizicije (što je možda značajan detalj ali ga ja nisam shvatio) Dennis će u odrazu videti jednog potpuno drugačijeg mladića koji samo fizički liči na njega: odraz nije (toliko) ometen u razvoju, nema problema sa govorom, mucanjem ili koeficijentom inteligencije ali se veoma brzo ispostavlja da poseduje neke druge „specifičnosti”. Naime, odraz počinje sa huškanjem Dennisa da čini zločine, da ubija prvo decu koju otme sa obližnjih dečijih igrališta i skladišti ih u zamrzivač a kada se dovoljno izvežba da pređe na svoje najmilije, na Johna i njegovu buduću verenicu. Vremenom demon iz ogledala potpuno preuzima kontrolu nad do tada dobrim i mirnim Dennisom pa se u kasnijem toku filma neće ni znati ko je koga zaposednuo, ko je pod čijim uticajem i ko je zapravo ko... Naravno, naša osnovana pretpostavka je da postoji samo jedan Dennis, sa eventualno još nekoliko manje ili više bolesnih osoba u glavi, ali sve je to (polu)biografska nota i to je zapravo najšokantniji detalj vezan za ovaj film...\nNaizgled jednostavna priča nije ispričana na konvencionalan način već prilično konfuzno, haotično i teško razumljivo a sve zbog autorove potrebe da film obogati prikazima svojih sadističkih snova koji su ga po njegovim rečima mučili još od najranijeg detinjstva. Ne ulazim apsolutno u to šta se dešavalo u košmarima tokom njegovog detinjstva ali je činjenica da je Andrew Getty bio (dosta vremena ako ne i skoro uvek) zavisnik od nekih vrsta droga i to se veoma jasno vidi gledajući određene momente njegovog ne-remek dela. Film u principu nije preterano gledljiv a mnoge scene, montaža, flashbackovi i košmari zaista deluju kao halucinacije zavisnika od metha. Na sve to dolazi i činjenica da je film delo autora koji nije previše talentovan (posebno kao scenarista), da je evidentno neiskusan, da je hteo mnogo toga da kaže što je bilo jasno samo njemu ali ne i drugima a onda i da se u postprodukciji pokušavalo sve i svašta, dosnimavanjem, presnimavanjem, animiranjem, brisanjem i ko zna šta još. Recimo, lik sa omota filma bi trebao biti glavni demon (igra ga legendarni Michael Berryman) ali se u kasnijem toku filma on ni ne pojavljuje pa se da zaključiti kako je dotični negativac možda bio važan autoru 2002. godine ali ne i skoro deceniju kasnije.\nČak i ne znajući šta se dešavalo u pozadini ovog filma, koliko je dugo trajalo snimanje i koliko puta je restartovano vidi se od samog starta da nešto nije u redu i da je The Evil Within proizvod nestručnog i/ili neiskusnog lica iza filmske kamere, režije, montaže itd. Zbog svega ovoga sam bio prinuđen da nekoliko puta pauziram gledanje i uzmem vazduha, ne zbog bilo kakve napetosti, nelegode ili atmosfere već zbog brda nepovezanih apsurdnih momenata i nonsens priče koju nisam najbolje shvatio (veoma brzo sam i izgubio volju za povezivanje svih niti). Ono što se svakako mora pohvaliti je gluma Fredericka Koehlera koji, glupo je reći, ali stvarno deluje retardirano, dakle veoma ubedljivo prikazuje Dennisa koga je ipak teško posmatrati na ekranu. Ne znam zašto je autor filma imao potrebu da se poistoveti sa momkom koji teško govori, slabo shvata i na mentalnom nivou je dečaka (zapravo je to samo jedna u nizu stvari koje nisam razumeo) a takođe ostaju nejasni i česti monolozi koje on izgovara a koji su nejasni (s obzirom na sudbinu autora takvi će i ostati). Misterija je i ko su neki likovi na ekranu koji se odjednom pojave i onda nestanu a veliko je pitanje i da li je autor filma znao ko su oni ili su to takođe proizvodi njegovih metadonskih halucinacija...\nAli, veliko je pitanje i da li je ovaj film uopšte završen, kao što je pitanje da li su određeni delovi trebali tako izgledati, no, opet, ko može da garantuje da ih pokojni autor ne bi smontirao ili presnimio na još gori način? Uglavnom, film čije je snimanje započeto još 2002. godine a zatim nekoliko puta stopirano pa više puta započeto ispočetka trajalo je sve do 2007. godine da bi narednih osam godina trajala postprodukcija, animacija i raznorazne prepravke. Jedan od ljudi koji je bio uključen u ovaj projekat (producent) je nakon Andrewove smrti finalizirao film na svoj način, onako kako je on procenio da treba biti zaokružen, možda i popravljajući neke detalje, ko će ga znati...\n+ neke maštovite scene i animacije\n+ Frederick Koehler u ulozi Dennisa\n— veoma konfuzan i vrlo nejasan\n— vrlo primetna nestručnost autora\n— vidi se predugačka postprodukcija\nOlivera olja trifunovic July 16, 2017 at 8:00 PM\n"Ono što se svakako mora pohvaliti je gluma Fredericka Koehlera koji, glupo je reći, ali stvarno deluje retardirano"\nHahaha, e bas sam se ismejala ��������\nmickeygrb July 16, 2017 at 9:16 PM\nPa kud ćeš bolju pohvalu za ovu ulogu :D Gledajući ga prisetio sam se odličnog Roberta Downeya Jr.-a u takođe odličnoj parodiji Tropic Thunder, ako si gledala prisetićeš se scene...\nAnonymous September 8, 2017 at 3:31 PM\nA sta se zapravo na kraju desilo, nisam bas shvatio zavrsne scene...?\nmickeygrb September 8, 2017 at 8:46 PM\nU ovom filmu je veliko pitanje i šta se zbivalo na početku a kamoli na kraju :D


Balkan Biznis Forum 2021 Isaac Sheps\nPredsedavajući Centralnog Komiteta za MSS, Instituta za standarde Izraela\nNosilac Ordena časti Kraljevine Danske\nPredavanje: “Liderstvo od teorije do prakse”\nPredsedavajući Centralnog Komiteta za MSS, Instituta za standarde Izraela.\nEkspert za standarde kvaliteta, učestvovao je u kreiranju ISO 9001 i ISO 9004 standarda. 25 godina je član međunardnog Odbora ISO-TC176, odgovornog za razvoj porodice standarda ISO 9000.\nViši izvršni savetnik Predsednika i Izvršnog odbora Carlsberg Group. Član Izvršnog Odbora Carlsberg Group.\nNosilac Ordena časti Kraljevine Danske, za izuzetan doprinos u promociji danskih proizvoda u inostranstvu.\nKoautor je knjige “THE JOURNEY: Achieving Sustained Organizational Success”, praktičnog vodiča za postizanje kontinuiranog poslovnog uspeha u organizacijama, koju je objavilo ASQ Quality Press (Američko društvo za kvalitet).\nKao Predsednik i CEO Carlsberg Velike Britanije, utrostučio je profit i uvećao udeo na tržištu sa 13% na 15% u periodu kada je tržište piva u Velikoj Britaniji bilo u padu. Sproveo je restruktuiranje prodajne i distributivne mreže u Velikoj Britaniji. Postavio je izazovne prodajne ciljeve, pojednostavio strukturu kompanije, promenio proizvode i otpustio ”puno” ljudi. Posebno je ponosan što je uspeo sve to da uradi bez štrajka.\nIako pragmatičan CEO, krajem svake godine, Sheps sastavlja spisak knjiga koje je pročitao za svoje zaposlene. Takođe je imao i blog u kome svom osoblju govori šta radi svake nedelje.


Dačić u Sarajevu: Prošlost ne možemo menjati\nProšlost ne možemo izmeniti, ali možemo se potruditi da nam budućnost bude bolja, a Srbija i Vlada Srbije koju vodim će učiniti sve da ovaj deo sveta ne bude više poznat po sukobima nego po regionalnom miru i stabilnosti, kazao je u sredu u Sarajevu ministar unutrašnjih poslova i premijer Vlade Republike Srbije Ivica Dačić.\nDačić je razgovarao sa predsedavajućim Saveta ministara BiH Vjekoslavom Bevandom na marginama Međunarodne konferencije "Sigurnost Balkana, tehnologija i obrazovanje - izazovi u svijetu kibernetičke infrastrukture".\n"Najlakše je obrazlagati ono oko čega se ne možemo složiti, a najteže je i zahteva najveći napor potražiti ono što nam je zajednički interes", smatra Dačić.\nNaglasio je da bez obzira na probleme koje su dve zemlje imale u prošlosti ne postoje narodi i države koji su međusobno bliži nego što su to narodi koji žive u BiH, Crnoj Gori, Hrvatskoj i Srbiji.\nPredsjedavajući Bevanda je kazao da su na sastanku ustanovili jedinstven zaključak da se u bilateralni odnos krene bez predrasuda. Potrebno je više raditi na konkretnim stvarima i okrenuti se budućnosti.\n"Mi smo zemlje regije upućeni jedni na druge i mnogo toga zajednički možemo rešiti, a da ne izazivamo nove probleme", zaključio je Bevanda.


ULIKS FEHMIU: Uzbudljivo je baviti se produkcijom » Antrfile\nNaslovna SKENER POZNATI OTKRIVAJU ULIKS FEHMIU: Uzbudljivo je baviti se produkcijom\nGodinama živi u Americi, ali radi na svim kontinentima. Glumac Uliks Fehmiu stigao je na ovogodišnji FEST, ovog puta kao producent filma “Šavovi” koji je osvojio i kritiku i publiku na nedavno završenom Berlinskom filmskom festivalu.\nUliks Fehmiu, Foto: FEST / Dušan Milenković\nUliks Fehmiu je rođen u Beogradu 1968, sin je poznatih glumaca Branke Petrić i Bekima Fehmiua. Oženjen je glumicom Snežanom Bogdanović, sa kojom ima ćerku Niku. Gledaoci su nedavno imali prilke da ga gledaju u serijama “Uspjeh” i “Ubice mog oca”. Ipak, nekako najviše uspeha i pohvala do sada donela mu je uloga Mićuna u filmu “Ustanička ulica”. Zahvaljujući njoj pripala mu je nagrada “Car Konstantin” u Nišu i “Srce Sarajeva” na festivalu u Sarajevu.\nGovoreći o uspehu koji je film “Šavovi” postigao na Berlinalu, Fehmiu je istakao da je sebe generalno u životu “dobro istrenirao”, tako da nema velika očekivanja, šta god da radi. Ali, iznenadila ga je reakcija publike u Berlinu.\n– To je deo koji niko ne može da predvidi i činjenica da smo dobili nagradu publike nas je i iznenadila i veoma obradovala. Nadamo se da će film uspostaviti sličnu vrstu komunikacije sa našom publikom – istakao je Fehmiu za RTS.\nSnežana Bogdanović i Uliks Fehmiu na premijeri “Šavova” u Kombank dvorani, Foto: FEST / Dušan Milenković\nIdeja da se priča o nestalim bebama pretoči u film potekla je od reditelja ostvarenja Miroslava Miše Terzića.\n– U trenutku kada je trebalo da postane otac čuo je za neku od takvih priča. To ga je i po roditeljskoj i po rediteljskoj liniji intrigiralo, krenuo je da istražuje i veoma dugo nije znao kako da uobliči to u filmsku priču. Sve dok nije sreo Drinku Radonjić. Kroz njenu priču shvatio je da je tu film – objašnjava Uliks.\nGlavnu ulogu u “Šavovima” igra Uliksova supruga Snežana Bogdanović. Saradnja sa njom nije bila teška.\n– Snežana je maksimalan profesionalac. Mogu da kažem da se prema meni ponašala kao što bi se ponašala prema svakom drugom producentu. Snežana igra glavnu ulogu koja povezuje i nosi ceo film, ali imate ansambl koji je maksimalan. Marko Baćović igra njenog supruga, koji je apsolutno božanstven, nežan, topao. Svako od njih je doneo čitav jedan svet i bez svakoga od njih film ne bi bio to što jeste.\nMarija Škaričić, Iva Mihalić, Toni Gojanović, Tara Taler i Uliks Fehmiu na premijeri serije “Uspjeh” u Zagrebu, Foto HBO\nUpoređujući ulogu producenta sa glumačkim pozivom, Uliks ističe da oba posla imaju i pozitivne i negativne strane.\n– Produkcija nije moj organski poziv. Drugo, baviti se produkcijom u sredini u kojoj su sredstva nepostojeća ili su uglavnom minimalna, uopšte nije zahvalan posao. Mnogo je lepše, da vas neko pozove, da tekst i da onda to kao glumac prihvatite ili ne. S druge strane, veoma je uzbudljivo što producent ima priliku da gleda nešto što kreće od ideje, pređe dug put i na kraju se vidi rezultat – gotov film.\nNa pitanje da li je bilo lako producirati film “Šavovi”, Uliks je rekao:\n– Gde god bismo poslali scenario, prolazio je vrlo lako. Svi znamo da kod nas novca za umetnost nema dovoljno, ali ovaj projekat je lako otvarao vrata, iako smo nekad morali da pokucamo dva, tri puta.\nU seriji “Ubice mog oca” Uliks igra narko dilera Žiku\nOdrastajući u glumačkoj porodici imao je priliku da vidi oca i majku kako se na različite načine pripremaju za ulogu ili scenu.\n– To su potpuno dva različita bića, potpuno dva različita glumca, a negde potpuno kompatibilna na kosmičkom nivou, tako je i sa nama. Moj lični moto je na početku dana čovek treba da proba da bude zahvalan na svakom novom danu od najobičnijih stvari do toga da imate pored sebe one koje volite i koji vole vas.\nE. A. / Izvor: RTS, FEST\nPrethodni članak“Pijavice”, četvrti film Dragana Marinkovića rađen po literaturi\nSledeći članakViva La Salsa: Najveći kubanski plesač svih vremena 30. marta u SKC-u


Tramp: Tragedija u Orlandu ispoljavanje islamskog terorizma - Sputnjik Srbija\n21:42 12.06.2016 Preuzmite kraći link\n„Cenim pozdrave zbog toga što sam bio u pravu u vezi sa radikalnim islamskim ekstremizmom. Ne želim pozdrave, nego odlučnost i budnost. Moramo da budemo razumni“, napisao je političar na Tviteru.\nRanije je Tramp predlagao da se muslimanima ograniči mogućnost ulaženja u Sjedinjene Američke Države kako bi se zaštitila bezbednost građana. To je izazvalo talas negodovanja kako muslimanske zajednice u SAD, tako i demokrata i republikanaca.\nPedesetoro ljudi je poginulo, 53 je ranjeno u pucnjavi u gej klubu „Puls“ u američkom gradu Orlandu. Policija je uspela da likvidira napadača američkog državljanina Omara Martina.\nradikalni islamizam, pucnjava, terorizam, Donald Tramp, Orlando


Marej: Hamilton zaslužuje titulu viteza - SPORTSKI ŽURNAL\nOn je jedan od najuspešnijih sportista u istoriji naše zemlje - rekao je Marej\n- U pogledu onoga što je postigao kao sportista, naravno da to zaslužuje. On je jedan od najuspešnijih sportista u istoriji naše zemlje - rekao je Marej za Dobro jutro Britanija, preneo je Bi-Bi-Si (BBC).\nstraja · 27 novembar, 2020 16:49


Nakon prozivke sledi Rad • Užice - UE.CO.RS\nNakon prozivke sledi Rad\nSreda 11. Jul 2012. U ponedeljak 9. jula obavljena je ”prozivka” na stadionu Slobode s početkom u 18 časova. Treneri Stamenković i Vučković počeli su sa pripremama prvog tima koji neće biti drastično izmenjen u odnosu na prethodnu sezonu. Klub su do sada napustili Božović, Bosman i Vranjković, a stručni štab radi na tome da pronađe adekvatne zamene angažujući nove fudbalere ili dajući šansu onima koji su do sada važili za rezervne igrače.\nTokom prelaznog roka videćemo igrače koji će dolaziti na probu, ali ipak postoji i jedan novi član seniorskog tima Slobode. Prvi koji je potpisao za užički klub u prelaznom roku je Duško Stajić, desno krilo iz banjalučkog Borca. Svi ostali Slobodini prvotimci su tu osim Tiaga koji će se uskoro priključiti pripremama.\nOko stotinu navijača pozdravilo je svoje mezimce na prvom treningu koji je održan pre početak nove sezone. Pripreme će se održati na Zlatiboru, a kontrolno mečevi će se odigravati na terenu u Užicu kao i u Sevojno. Užička publika, željna fudbala, moći će već u sredu u 11 časova da pogleda prvi prijateljski meč koji će Sloboda odigrati protiv ekipe Rada iz Beograda koja se trenutno nalazi na pripremama na Tari.\nOzbiljan start priprema nagovestio je i velike ambicije kluba za narednu sezonu što su predstavnicima medija na prvom treningu nakon letnje pauze potvrdili i čelnici kluba Dragan Subotić predsednik UO, Dragić Nešković sportski direktor i naravno šef stručnog štaba, popularni Ljubiša Stamenković Piskavac.\nSa trenerom o kome najbolje govori rezultat i sa istim kosturom tima koji će biti dodatno ojačan sigurno je da će Sloboda biti nezgodan protivnik i pretendent na najviše pozicije na tabeli elitnog srpskog takmičenja.


ČESTITKA - PRAZNIK RADA 2022.\nMeđunarodni praznik rada prilika je da iskažemo poštovanje prema povijesnoj borbi radnika za humanijim uvjetima rada, ali i da dademo podršku za nove poslove i proizvodnju s nadom u bolje u sutra.\nSretan Međunarodni dan rada svim Krapinčankama i Krapinčanima te građanima Krapinsko-zagorske županije!\nGradonačelnik Grada Krapine Zoran Gregurović, zamjenik Ivica Hršak, predsjednik Gradskog vijeća Grada Krapine Mladen Gregurović, članovi Gradskog vijeća Grada Krapine i djelatnici Gradske uprave


Elektro viljuškari za rad u uskim prolazima | TOYOTA viljuškari\nPredviđeni za "blok" odlaganje paleta i za rad u uskim prolazima, kompakt Toyota 7FBCU i 8FBCU električni viljuškari namenjeni su za manipulaciju sa teretima od 1,5 do 3 tone težine. Pune gume i šasija na četiri točka pružaju izvanrednu stabilnost tokom delikatnih operacija. Za povećanje produktivnosti ova serija viljuškara je u ponudi sa visinama dizanja do 6 metara.\nZa lagane operacije manipulacije sa teretom, ovi četvorotočkaši serije 7FBCU sa baterijom 48V u Toyota ponudi su sa nosivošću 1,5 i 1,8 t. Kompakt dizajn nudi izvanredne manevarske sposobnosti u uskim radnim prostorima, a specijalno dizajnirana podesiva sedišta i izvanredna preglednost, bez "mrtvih" uglova, omogućuju rukovaocu sigurnost i komfor. Opremljeni sa Toyota SAS Sistemom Aktivne Stabilnosti pružaju maksimalnu sigurnost i zaštitu tereta i rukovaoca. AC tehnologija, male dimenzije, SAS sistem, samo su neki od detalja koji ovaj viljuškar ističe u odnosu na konkurenciju.\n1500-1800 kg 6035 mm 510 Ah 48 V\n7FBCU15 1500 500 48 / 510 8.3 10.4 6035 1685\n7FBCU18 1800 500 48 / 510 8.3 10.4 6035 1685\nBrošura Toyota 7FBCU


Rogue Heroes: Ruins of Tasos - ITNetwork\nHome GAMES\tRogue Heroes: Ruins of Tasos\nRogue Heroes: Ruins of Tasos, sada na PC-u i Switch-u, izgleda kao omaž ranim Zelda igrama. Čak i njegov umetnički stil, sve do izgleda kuće u selu, podseća na vezu sa prošlošću . Međutim, dobio je jedinstveni preokret time što je deo Rogue-like. Da, baš kao u A Link to the Past, provući ćete se kroz brojne tamnice, ali ovde, ako umrete, onda je sve ispočetka.\nMešavina avanture u stilu stare škole u stilu Zelda i Rogue-like rizika je savršena. Rogue Heroes: Ruins of Tasos uspeva da prihvati dva dobro uspostavlјena žanra i spoji ih u jedan, a da se nikada ne oseća razdvojeno ili neuredno. Vidite, izvan tamnica, Rogue Heroes se oseća kao vaša tipična avanturistička igra. Slobodni ste da istražujete, otkrivate tajne i dovršavate razne sporedne zadatke. Ne rizikujete da išta izgubite; vaš napredakbiće sačuvan, čak i ako umrete. Jedino kada uđete u tamnicu, otkrivaju se Rogue-like karakteristike u igri.\nKada ste u jednoj od četiri tamnice igre (pet, ako računate beskrajnu koja se otklјučava po završetku), smrt znači kraj vašeg trčanja. Bićete poslati nazad u grad, ali nećete biti praznih ruku; od istraživanja i ubijanja neprijatelјa stekli ste niz dragulјa. Kao takvo, nijedno trčanje kroz tamnicu nikada nije neuspeh čak i ako ne stignete do konačnog boss-a; dragulјi koje zaradite mogu da se potroše na nadogradnje, između ostalog i za pobolјšanje snage ili zdravlјa vašeg junaka.\nTi dragulјi se prilično sporo akumuliraju u prvoj tamnici Rogue Heroes: Ruins of Tasos, ali čak i ako brzo umrete, imaćete dovolјno da otklјučate jednu ili dve nadogradnje. U stvari, vrlo je malo verovatno da ćete ikada otići sa trke bez dovolјno da otklјučate nešto. Naravno, što dalјe idete, skuplјe nadogradnje postaju skuplјe – ali kasnije u igri skupićete te dragulјe po višoj stopi. Kao rezultat toga, možda je glavni problem sa Rogue Heroes je da osećaju previše lako. Šanse su da ćete vaš lik brzo nadograditi do te mere da su čak i zastrašujući boss-evi šetnja parkom.\nS jedne strane, mogli bi da kažemo da bi možda trebalo da uložite više truda u unapređivanje vašeg lika. Ali to bi verovatno značilo samo potrebu za polјoprivredom ranijih tamnica kako bi se dobilo više dragulјa. Ne može da se porekne da je Rogue Heroes: Ruins of Tasos mnogo teži kada ga prvi put započnete nego kasnije u igri. I dok je lepo da se osećate moćno i cenite efekte vaših nadogradnji, bilo bi bolјe da se kroz igru provodi isti nivo izazova.\nAli borba nije sve što postoji u Rogue Heroes tamnicama. Puno je zagonetki koje treba rešiti dok se probijate kroz njih; neke ćete morati da smislite da biste napredovali, a druge će vas jednostavno nagraditi dodatnim dragulјima i nadogradnjama. Postoji lepa raznolikost, i dok izazovi borbe nikada ne idu nigde, zagonetke kasnije u igri postaju složenije. Jednostavno pritiskanje tastera i povlačenje prekidača ustupaju mesto zagonetkama koje uklјučuju tajmere, postavlјene u većim prostorijama. One su nagrađujuće za završetak, a pošto nisu svi neophodni, takođe je lepo imati opciju da to preskočite ako želite.\nIzvan Rogue Heroes: Ruins of Tasos’ tamnice, pronaći ćete mesto gradnje grada koje nudi lepo odmaranje od avanture. Vaše teško stečene dragulјe možete da koristite za podizanje novih zgrada u gradu. Neke od njih će vam biti korisne – poput kovača koji može da vam nadogradi oružje ili veštice koja može da kuva napitke – ali druge jednostavno pružaju prijatan osećaj napredovanja. Izgradnjom novih kuća novi stanovnici će doći u grad. Takođe možeteda izgradite malu farmu, koja otvara sporednu aktivnost sadnje i gajenja semena. Možete da prodate useve da biste prikupili malo novca, ali malo je verovatno da će vam to ikada biti potrebno. Ipak, ako smatrate da sadnja i zalivanje semena u video igari opušta, opcija postoji.\nJoš jedna stvar koja izdvaja Rogue Heroes: Ruins of Tasos od gomile je sposobnost ko-op igranja. Do četiri igrača mogu da se udruže da bi se pozabavili tamnicama igre. Koliko god bilo sjajno udružiti snage sa prijatelјima, to nije u potpunosti neophodno. Rogue Heroes se možda naplaćuje kao ko-op igra, ali igrajući solo nikada se ne oseća kao da išta propuštate. Jednostavno, opcija igranja sa drugima je dobrodošao dodatak onima koji to žele.\nU Rogue Heroes: Ruins of Tasos ima užasno puno lјubavi, posebno za one koji su bili veliki fanovi 2D avantura iz SNES ere. Ponosno nosi njene uticaje i meša ih sa ubedlјivim Rogue-like elementima. Svakako, malo više izazovno bilo bi prijatno, ali kada istražujete, rešavate zagonetke i napredujete je ovoliko zabavno, koga je zapravo briga?\nRogue Heroes: Ruins of Tasos was last modified: 30 avgusta, 2021 by ITN Team


adidas grudnjak T AEROKNIT | Sport Vision\nadidas grudnjak T AEROKNIT\nadidas TRAINING BRANDED AEROKNIT BRA je sportski grudnjak dizajniran za trening. Standardnog je kroja s elastičnom trakom ispod grudi koja vrši stabilizaciju blagim pritiskom. Trake na leđima donose ženstvenu notu ovom sportskom modelu. Posjeduje jastučiće koji pružaju dodatnu pokrivenost i po želji se mogu izvaditi. Izrađen je od poliesterske tkanine s dodatkom elastina, koja obavija tijelo, pružajući osjećaj udobnosti. Prozračni mrežasti paneli i Aeroknit tehnologija regulira temperaturu i pomažu vam da ostanete rashlađeni i suhi dok se intenzitet treninga povećava. Učinite vaše treninge ugodnima u ovom sportskom grudnjaku. SPECIFIKACIJA PROIZVODA: Sportski grudnjak za trening Okrugli izrez Elastična traka s imenom brenda adidas Aeroknit Mrežasti paneli Sastav: 88% reciklirani poliester, 12% elastin Boja: Wild Pink Šifra artikla: GM5160 .\nStandardnog je kroja s elastičnom trakom ispod grudi koja vrši stabilizaciju blagim pritiskom.\nPosjeduje jastučiće koji pružaju dodatnu pokrivenost i po želji se mogu izvaditi.\nIzrađen je od poliesterske tkanine s dodatkom elastina, koja obavija tijelo, pružajući osjećaj udobnosti.\nProzračni mrežasti paneli i Aeroknit tehnologija regulira temperaturu i pomažu vam da ostanete rashlađeni i suhi dok se intenzitet treninga povećava.\nUčinite vaše treninge ugodnima u ovom sportskom grudnjaku.\nElastična traka s imenom brenda


Učenici iz Tavankuta obradovali korisnike Gerontološkog centra, u petak prave druženje na Trgu | (Vesti - 13. 10. 2020) Subotica.com\nUčenici iz Tavankuta obradovali korisnike Gerontološkog centra, u petak prave druženje na Trgu\n13.10.2020. u 14:22h\nUčenici Osnovne škole "Matija Gubec" iz Tavankuta, uz pomoć nastavnice matematike, Ivane Vuković, obradovali su korisnike Gerontološkog centra u Subotici, izradivši za njih razglednice s motivom maslačka.\n- Na razglednice smo napisali najlepše želje i poruke kojima smo želeli pokazati našim najstarijim sugrađanima da nisu zaboravljeni - objašnjava Ivana Vuković. - Osim razglednica, snimili smo i video u kojem smo predstavili našu školu i Dečju nedelju a koja nas je inspirisala na ovu aktivnost kojom smo pokazali da i najmlađima u redovima našeg društva brižnosti ne nedostaje.\nCentrala OŠ "Matija Gubec" nalazi se u Donjem Tavankutu sa trinaest razreda, dok su izdvojena odeljenja u Gornjem Tavakutu i Ljutovu sa po četiri razreda. U centrali se nalazi i produženi boravak što je oblik neposrednog vaspitnog rada koji se sprovodi izvan redovne nastave i ima svoje pedagoške, vaspitne, zdravstvene i socijalne vrednosti, a na raspolaganju je učenicima nižih razreda.\nU petak, 16. oktobra, ukoliko to vremenske prilike dozvole, učenici ove škole će se, u periodu od 11 do 12 časova, pojaviti na centralnom gradskom trgu u Subotici na obeležavanju Dana kravate.\n- Očekuje vas kutak za fotografisanje, zanimljiv kviz s korisnim savetima, kao i razglednice koje su izradili naši učenici - najavljuje Stanislava Stantić Prćić, direktorka škole - U slučaju kiše Dan kravate ćemo obeležiti u školi, a u gradu prvog narednog sunčanog dana, o čemu ćemo blagovremeno obavestiti javnost.


Zbog čega biste gradili vikendicu na nepristupačnom mestu kada vam na adresu može stići ovakva jedna kuća?\nSlovenačka firma Smartdome Constructions iz Leskoveca kraj Krškog, osmislila je seriju modularnih kuća, nalik kupolama, koje se mogu instalirati gotovo na svakoj lokaciji. Ove modularne stambene jedinice organske forme, napravljene su tako da se lagano istaliraju na teren različite konfiguracije i da se skladno uklope u okolni pejzaž.\nKupole su izgrađene od čelične konstrukcije u kombinaciji sa ivericom otpornom na vlagu.\nObzirom da je ovo modularna konstrukcija, ona se može na jednostavan način lako proširiti, piše Inhabitat.\nFirma Smartdome Constructions u svojoj ponudi modularnih igloa predstavila je četiri modela: Aquadome za vodeno okruženje, Treedome za šumovito okruženje, Snowdome za predele u kojima vladaju zimski uslovi, kao i Skydome za pravljenje vidikovca.\nKupole su izgrađene od čelične konstrukcije u kombinaciji sa ivericom otpornom na vlagu. Kupci mogu birati između delimično transparentnih ili potpuno netransparentnih modela, koji su obloženi mineralnom vunom debljine petnaest centimetara.\nSvi modeli postavljeni su na platformi od čeličnih stubova tako da se iglo može postaviti i na neravnim terenima, kao i u močvarnim oblastima.\nCilj firme Smartdome constructions jeste preuzimanje liderstva u proizvodnji tematskih sela, kao što su Ski village na Alpima ili Hobbit village o kojem smo već pisali.\n#iglo #iverica #krsko #kupole #modularni objekti #Smartdome constructions #tematska sela #tipska sela


VAŽNO OBAVEŠTENJE O OVOM SAJTU: ZASAD NEĆEMO OBJAVLJIVATI TEKSTOVE AUTORA Ž.P. - MEDIJA CENTAR BOR );\nVAŽNO OBAVEŠTENJE O OVOM SAJTU: ZASAD NEĆEMO OBJAVLJIVATI TEKSTOVE AUTORA Ž.P.\nPoštovani posetioci sajta Medija centra Bor,\nzbog indicija da se našim novinarima i urednicima mogu desiti velike neprijatnosti, od sada nećemo objavljivati tekstove s inicijalima Ž.P. A juče se na sednici Skupštine opštine Bor moglo čuti da je u Boru zavladao medijski mrak kome je najmanje doprinela ova mlada, medijska kuća. Naši posetioci (oko 1.500 ih je svakodnevno u zemlji i svetu) najbolje mogu da potvrde da li jesmo ili nismo u pravu.\nUredništvo Medija centra Bor\n2 thoughts on “VAŽNO OBAVEŠTENJE O OVOM SAJTU: ZASAD NEĆEMO OBJAVLJIVATI TEKSTOVE AUTORA Ž.P.”\n31. decembra 2011. u 01:00\nHteli da priznate vi to ili ne cim cenzurisete vise od 90% komentara a objavljujete samo neke koje odgovaraju iskrivljenoj slici onda ima neke istine u tome.\n31. decembra 2011. u 01:46\nUreddnistvu i Vasim saradnicima zelim srecnu Novu godinu!


“Majka mi je bila bolesna u ovom periodu i to je bio moj najgori rođendan” – Haber.ba\n“Majka mi je bila bolesna u ovom periodu i to je bio moj najgori rođendan”\nSeverina Kojić - Blic.rs\nSeverina je rekla i da ne voli da pravi gala žurke povodom svog rođendana. Naime, ona objašnjava da joj je jedne godine za rođendan mama Ana bila bolesna i da joj je to bio najtužniji rođendan ikada, pa iz tog razloga ne voli da obilježava taj dan, piše “Source“.\nTeme:44. rođendan, majka, proslava, Severina Vučković\nKako majka digne ruku na svoje čedo


Testovi na lajmsku bolest - Život je čudo\nDva najčešća dijagnostička testa na Lajmsku bolest (borrelioza) su: enzimski imunosorbentni test (ELISA) i Vestern blot. Oba ova testa krvi mere prisustvo antitela koji se formiraju u telu ako ste zaraženi sa Borrelia burgdorferi, bakterijom koja uzrokuje Lajmsku bolest\nPrema Međunarodnom društvu za Lajmsku i pridružene bolesti (ILADS), testovi nisu uvek pouzdani, da bi se postavila konačna dijagnoza Lajmske bolesti (borrelioze). I ELISA i Vestern Blot su indirektni testovi, jer mere odgovor antitela na infekciju, a ne samu infekciju. Međutim, može proći nekoliko nedelja da se generiše dovoljno antitela da budu otkrivena ovim testovima. Kao rezultat toga, krvni test može dati lažno negativne rezultate, čak i ako ste zaraženi Borreliom.\nELISA – Ovo je test koji se koristi kada se prvi put sumnja na lajmsku bolest. On meri nivo antitela protiv bakterija Borrelije izazivača Lajmske bolesti. Prema centrima za kontrolu i prevenciju bolesti, ukoliko se test dokaže negativnim za antitela, ne preporučuje se dalji test. Ako je ELISA pozitivna ili nejasna, preporučuje se drugi test da bi se potvrdila bolest. Međutim, ELISA je lažno negativna gotovo u 50% slučaja. Na žalost, mnogi ljudi se nikada ne testiraju nakon ove tačke jer im lekari kažu im da nemaju lajmsku bolest iako mogu biti zaraženi.\nVESTERN BLOT – Ovaj test se izvodi kao druga faza da bi se potvrdio pozitivan rezultat ELISA testa. Takođe se testira na antitela, ali izveštava o reaktivnosti na panel od 10 različitih proteina koji se nalaze u bakterijama izazivačima Lajmske bolesti. Prema CDC-u, 5 panela mora biti pozitivno za sveukupni pozitivan rezultat testa Vestern blot.\nOvo se generalno smatra najpouzdanijim trenutno dostupnim testom (mada se procenjuje da je tačan samo 80%, čak i u najboljim laboratorijama). Mnogi lekari neće razmotriti korišćenje ovog testa, osim ako je ELISA pozitivna, čime nedostaje važan dijagnostički alat.\nNeki stručnjaci i naučnici veruju da postoji pet vrlo specifičnih opsega na testu Vestern blot-a koji su vrlo indikativni za lajmsku bolest, trake sa brojevima 23, 31, 34, 39 i 93. Ako je bilo koji od ovih panela pozitivan i pacijent doživljava simptoma lajmske bolesti, oni smatraju da je lečenje Lajmske bolesti opravdano.\nDa biste dobili najtačnije moguće rezultate ispitivanja krvi, tražite od svog lekara da koristi oba testa ELISA i Vestern blot. Ako kod državnog lekara dobijete uput samo za ELISA test svaet je da u privatnoj režiji uradite i Vestern Blot test. Pošto se rezultati i interpretacija krvnih pretraga razlikuju od laboratorija do laboratorija, pitajte svog lekara da li bi bilo moguće poslati krv u više laboratorija.\nOstali testovi na Lajmsku bolest\nHorowitz Upitnik – U svetu medicine se koristi jedan upitnik Horowitz Lajmski Upitnik koji ima za cilj da pomogne i pacijentima a i lekarima u dijagnostikovanju Lajmske bolesti. Ukolilo sumnjate da imate Borreliozu (Lajmska bolest) popunite ovaj upitnik i ukoliko rezultati koje dobijete ukazuju na mogućnost infekcije sw tim rezultatima se obratite vašem lekaru. Popunite upitnik ovde…\nPCR – Dvostepeni testovi na antitela su okosnica laboratorijskog ispitivanja na lajmsku bolest. Međutim, testovi lančane reakcije polimeraze (PCR) se češće koriste u kliničkim okruženjima. PCR testiranje se koristi za identifikaciju trenutne infekcije ako imate simptome Lime-a koji nisu postali bolji nakon lečenja. Ovaj test otkriva DNK bakterije Borrelije izvučene iz inficiranog zgloba (obično sinovijalne tečnosti). Pozitivan PCR test skoro uvek vam garantuje da imate Lajmsku bolest, zavisno od tačnosti laboratorije koja je obavila test. Međutim, i ovi testovi mogu biti sa lažno negativnim rezultatima.\nC6-PEPTIDE TEST – dostupan od 2000. godine, Lime C6 peptidni ELISA prilično se razlikuje od sadašnjeg ELISA testa. Ovaj test razvijen je na Univerzitetu Tulane, ovaj test potvrđuje izloženost kod više od 60% pacijenata. Međutim, kao i drugi testovi, i dalje ima mnogo lažno negativnih rezultata.\nCO-INFEKCIJE – Zatražite od svog lekara da razmotri i testiranje na ko-infekcije kao što su Babesia, Ehrlichia i Bartonella, jer je otkriven sve veći broj krpelja koji nose i prenose više infekcija, kao i testove i lečenje nekih od ovih infekcija. su različiti od onih za lajmsku bolest. Ovo je primećeno i kod pacijenata koji su dolazili u Polikliniku Naturalia zbog Lajmske bolesti.\nZATRAŽITE KOPIJU SVIH REZULTATA TESTA\nZapamtite, imate pravo kao pacijent da zatražite testiranje za koje smatrate da je potrebno i da zadržite kopije rezultata. Važno je voditi tačne podatke, a možda će vam biti od koristi čuvanje kopija medicinske dokumentacije za buduću upotrebu, jer je borba protiv Lajmske bolesti dugotrajna.\nPrevious TOKSINI kako se ubijamo lagano ali sigurno\nNext Nagalaze test krvi: Predobro da bi bilo istinito?